رۆژانێك كە یەكێتی بووم\nSunday, 02.16.2014, 12:00\nزۆر باش لە یادمە كە لە تەمەنێكی هەرزەكاری رۆیشتمە ئەلمانیاو بوومە پەناهەندە لەو ولاتە. لە سالی 1978 بوومە ئەندامی یەكێتی و دواتر كۆمەلەی رەنجدەرانی كوردستان. ئەو كاتە كورد زۆر كەم بوو لە ئەوروپاو ئێمەش وەك یەكێتی بە ژمارە زۆر كەم بووین بەلام بە چۆنایەتی باش بووین. بەشێوەیەكی بەرچاو چالاكی سیاسیمان ئەنجام ئەداو زۆر جاریش بە ناوی كۆمەلەی خوێندكارانی كوردستانی سەر بە یەكێتی كە لە نێو هەردوكیدا بەرپرسیارێتیم هەبووە. زولموزۆری رژێمی بەعس دژ بە گەلەكەم پالنەرێكی گەورە بوو بۆ ئیمە خەبات بكەین دژ بەو رژێمە تۆتالیتارە. دوای هەرەسی بزوتنەوەی كوردی لە 1975 دلمان خۆشبوو بە دروستبوونی بزوتنەوەیەكی رزگاریخوازی نوێ كە بۆ زۆرێكمان خۆی لە یەكێتی نیشتیمانیدا دەبینیەوە بەتایبەت كۆمەلەی رەنجدەران. بە دەستێك شەڕی بەعسمان دەكردو بە دەستیكی كەش لە ململانیی توندوتیژدا بووین لەگەل پارتی چونكە بروامان پێیان نەبوو. بە كاتی خۆمان ، بە پارەی خۆمان و خۆبەخشانە لە ریزی پێشەوەی ئەم خەباتە بووین لە زەمەنێكیشدا كە تەكنەلۆژیاو جیهانگیریی وەك ئەمرۆكە پێشكەوتوو نەبوو. ئەمڕۆكەش كەسانێكی وەك من لەبەر بۆچوون و هەلوێستەكانم بەرامبەر یەكێتی لەلایەن ئەم حیزبەو میدیاكانی بایكۆت كراوم.\nشۆرشگیرەكانی دوێنێ / گەندەلەكانی ئەمرۆ\nئەم بارودۆخە بەم شێوەیە مایەوە هەتا ڕاپەرینەكەی سالی 1991. حیزبە كوردیەكانی شاخ گەرانەوە سەر خاكی نیشتیمان و ئیدارەو حكومەت و پەرلەمان دامەزرا. چیتر لێرەوە ڕاستی ناوەرۆكی ئەو حیزبانەو سەرۆكەكانیان زیاتر دەركەوتن. هەموو ئەو چەند سالە لەبەر درەندەیی بەعس چاوی خۆمان لە گەندەلی حیزبە سیاسیەكانی باشوری كوردستان نوقاندبوو ، هەتا ئەو كاتەش بەعس هەتا سالی 2003 لە عێراق فەرمانڕەوایی دەكرد. بۆ هەموو زەمەنەكان دەوترا كاتەكەی ناسكەو دوژمنمان هەیە. بەواتا هەمیشە بە شوێن وێنایەكی دوژمندا گەڕاوون بۆ ئەوەی چاومان لەئاست گەندەلیی ئەوانەی خۆماندا دابخەین. بەلام لەدوای روخانی رژێمی بەعس چیتر ئەم بەهانەیە نەماو ناشكرێ هەتاسەر چاوی خۆمان لە ئاست چەوتی و گەندەلی حیزبە كوردیەكانی ئەم بەشەی كوردستان دابخەین كە ئەمرۆكە فەرنانرەوایی دەكەن چونكە ئێمە لە پێناوی دیموكراسیەت و ئازادی و دادپەروەریدا خەباتمان كردو قوربانیماندا ئێستەش ناكرێ لەوانەی خۆمان قبول بكرێن چونكە ئەمانە نەیانتوانیوە ئەو پێویستیە ژیانیە دابین بكەن بۆ گەلەكەیان. هەتا ئەمرۆكەش هەمان دەموچاوەكانی شاخە فەرمانرەوایی دەكەن. ئەو یەكێتیەی ئەمرۆكە هەیە ئەوەی هەشتاكان نیە ، ئەو رۆحە شۆرشگێریەی ئەو كاتە هەبوو ئێستە نەیماوە. ئەوە هەر سەركردەكانی یەكێتی و كۆمەلەی رەنجدەران بوون بوونە پێشەنگی گەندەلی كردن بە هەموو جۆرەكانیەوە. ئەمرۆكە بونەتە خاوەن سەروەت و زەوی زۆرو كۆمپانیای بازرگانی و پۆستی ناشایستە بەلام پشتیان كردۆتە گەلەكەیان. هەموو ئەمانە بوونە هۆی ئەوەی كەسە باشەكان لە نێو یەكێتیدا دوور كەوتنەوە یان دوور خرانەوەو جێگایان نەبۆوە بەلام كەسە ماستاوچی و كۆنە بەعسی و مشەخۆرو خۆبەرەپێشو بەرژەوەند پەرستەكان جێگایان بۆوەو زۆربەیان بوونە خاوەن پۆست و پارە ، ئەمرۆكە یەكێتی باجی ئەو سیاسەتە هەلەیەی خۆی ئەدات. ئێمە تێكۆشاین بۆ دەرپەراندنی سیستەمی سیاسی دیكتاتۆری بەعس بۆ ئەوەی سیستەمێكی تری تەندروست دروستبكەین ، شۆرش بكەین بۆ كۆتایی هێنان بە سیستەمێكی سیاسی و كۆمەلایەتی خراپ و لە شوێنەكەیدا سیستەمێكی تری سیاسی و كۆمەلایەتی نوێی دادپەروەرانە پێكبهێنین بەلام ئەوە تەنیا خەونێكی نەهاتەدی مایەوە. ئەو ئامانجانەی ئەو كاتە شۆرش باسیدەكرد بۆ من هێشتا نەهاتونەتە دی.\nزەمەنی گۆڕاو ، ئەقلی نەگۆڕ\nئەبینم دەسەلاتی كوردی كە یەكێتیش بەشێكە لێی لە زەمەنیكی گۆڕاودا دەیەوێ بە ئەقلیەتێكی نەگۆر بەردەوامی بە سیاسەت بدات. حیزبە دەسەلاتدارەكان بە یەكێتی نیشتیمانیشەوە بونەتە حیزبی خیزان ، هی بنەمالە گەورەو بچوكەكان. یەكێتی لە حیزبێكی فیكری فرە مینبەرەوە بۆتە حیزبێكی كۆمپانیایی و بێ ئایدۆلۆژیاو بێدەموچاوی خێزان. لەو حیزبانەن كە عەیب و عارەكانیان دەركەوتوون. نزیكەی 60 كۆمپانای نۆكان هەیە و ئیدارەی گشتی هەیە ...تاد. بە ناوی حیزبەوە بەلام ئاشكرایە داهاتەكانی دەچێتە گیرفانی كێوە. دەیان رێگای تری ناشەرعی فروفێلاوی گیراوەتەبەر بۆ دەولەمەند كردنی تەنها نوخبەیەكی سیاسی. عورفێكی چەندە ناشیرینە یەكەی سەربازی تایبەت بە بەرپرسەكان هەیە ، 30 هەزار فیدائی بارزانی هەبێت و خەرجیەكەشی بە بودجەی ئەم گەلە بەدبەختە دابین دەكرێت ، دەزگاكانی زانیاری و پاراستن و دژە تیرۆر ...تاد. لە خزمەتی حیزب و سەرۆكەكانیانن ، حیزبەكانی دەسەلات لە هەردوو ئیدارە میرنشینەكانی خۆیان خاوەن میلیشیای حیزبی خۆیانن ، ئەوەی ئەم ولاتە پیویستی پێیەتی سوپایەكی نیزانی نیشتیمانیە.\nمام جەلال لە نامیلكەی یەكێتی بۆچی\nدەیان سال یەكێتی بە گوێمانی دەدا پارتی شۆڕشی چەواشەیەو نۆكەری ئیمپریالیزمەو خائینە. مام جەلال لە نامیلكەی یەكێتی نیشتیمانی كوردستان بۆچی؟ ئەو كاتە شەهید ئارام وەریگێرایە سەر زمانی كوردی. مام جەلال لەو نامیلكەیەدا دەنوسێت ، بۆیە یەكێتی نیشتیمانیمان دامەزراند تاوەكو سەركردایەتی بزوتنەوەی رزگاریخوازی نیشتیمانی كورد لە بندەستی بنەمالەو عەشایەر دەربهێنین و خۆمان سەرۆكایەتی بكەین كەچی ئێستە خۆیان یەكێتییان كردە حیزبی خێزان و بنەمالەو سیستێماتیك وە بە بەرنامە كاریان بۆ كردوە. دواتر مام جەلال دەیوت ئێمە پەروەردەی مەدرەسەی پارتین و كەوتە ستایشكردنی پارتی و بارزانی باوك هەروەك هیچ شتێك ڕووی نەدابێت. بۆ رازی كردنی پارتی و بارزانی ، تالەبانی دەستی لە بەشێكی رابوردوی خۆیشی هێنا. ئەو هەموو شەڕی ناۆخۆیەیان خولقاندو ئەو هەموو خەلكەیان بە كوشتدا ، نە چارەنوسی ئەوانەی شەری نێوخۆ دیارن ، نە ، وەك شەهیدیش لەقەلەم دران ، ئایا هەموو ئەوە لە پێناوی چیدا ئەنجامدران؟\nدوای دروشمی درۆ ناكەوم\nمن فكرو هوشیاری و مەبدەئم رێگام پێنادات دوای سەركردەی كاریزمای نەگەتیڤ و دروشمی درۆ و بریقەدارو پرۆپاگاندەی مێشك شۆرەوەی حیزبێكی تەقلیدی بكەوم و چارەنوسی گەلەكەشمی بدەمە دەست. ئەو فرە جەمسەریە بەسەرچوو كە لە نێو یەكیتیدا هەبوو ، ململانێكانی ئێستەی فكریی نیە بەلكو ململانیی ئەشخاسە. ناكۆكیەكانی نێوان ئەوانە بۆ فكرو ئایدیۆلۆژیاو ستراتیژی سیاسی جیاواز ناگەرێتەوە لە پێناوی چارەنوسی كۆمەلگا بەلكو ململانێی تاكەكانە ئەوانەی خاوەن كۆمپانیاو ، سەروەت و سامان و بازرگانیكەرو لیوای تایبەتن. بۆ مانەوەی ئەو دەستكەوتە شەخسیانەش پێویستیان بە دەسەلاتە. لێرەدا دەردەكەوێت كە حیزب بۆتە ئامانج نەك ئامرازو دەبێت شتێك هەبێت بە نێویەوە قسە بكرێت و بەرژەوەندیەكانیانی پێبپارێزن ئەویش حیزبە. كەسانێكی زۆری داماو ، دلسۆزو پاكیش هەن لە دەوری ئەم بەناو حیزبە كۆبونەتەوە بێئەوەی هەستی پێبكەن بەكار دەهێنرێن، زۆرێكیش لە پێناوی بەرژەوەندی شەخسی تێیدا ماونەتەوە. ئێستە خۆمان لەبەردەم نەوەیەكی نوێدا دەبینینەوە كە نە رژێمی بەعسی ناسیوە نە شۆرشی شاخ و جیاوازی بیركردنەوەی ئەم و ئەو پیرانەی كە واز لە دەسەلات ناهێنن و نارۆنەوە مالەوە ئەرزو ئاسمانە.\nجۆرە خەلكەكانی نێو یەكێتی\nلەنێو یەكێتیشدا چەند جۆرێك خەلك هەن. هەندێك هەن لەبەر بەرژەوەندی شەخسیی بۆ پارەو پۆست خۆیان بێدەنگ كردوەو هەمیشە لەگەل ئاڕاستەی ڕەشەبادا دەرۆن هەرچەندە درك بە گەندەلیەكانی حیزبەكەشیان دەكەن. ئەمانەش لێپرسینەوەی مێژوو دێتە سەریان. هەندێكی تریان لەبەر بژێوی ژیانیان لەنێو حیزبدا ، ناوێرن بە ئاشكرا هەلوێست دەربرن ، هەندێكی تر هەر هیوایان بەوە هەیە یەكێتی چاك بكەن و بیگۆڕن.\nپێویستی بوون بە شۆرشێكی فكری هەیە\nبەختەوەر نیم بەوەی ئەو حیزبەی من سالانێكی زۆری ژیانم لە ریزەكانیدا خەباتم كردوەو بە بەدیلێكی باشم ئەبینی ئێستە دوچاری میحنەتێكی لەم جۆرە بۆتەوە. بەلام ئەگەر خەباتێك لە پێناوی ئازادی و مافی مرۆڤ و دیموكراسی و مافی تاك و عەدالەتدا نەبێت مرۆڤ چیتر نەیكات باشە ، حیزبێك بۆ ئەم ئامانجانە دروست نەبوبێت چیتر نەبوونی باشترە. شۆرش كەسی ژیر دایدەریژێت ، كەسی ئازا جێبەجێی ئەكات ، بەلام روو ئەدات كەسانی ناشایستە بیخۆن. لەمەشدایە تراژیدیاكە. ئەوە كۆمەلگا نیە بە سەقەتی لە دایك بوبێت بەلكو ئەوە سیاسەت و سیاسەتمەدارە خراپەكانن سەقەتی دەكات. بارودۆخەكە وا دەخوازێت پێویستیمان بە كۆمەلگایەكی نوێ هەیە لەم ولاتەی ئێمەدا بۆ ئەوەش پێویستیمان بە فكری سیاسی نوێ هەیە ، بە شورشێكی فكری هەیە ، پێویستی بوون بە نوێبونەوە هەیە بەلام دادپەروەری كۆمەلایەتی بێ نوێبونەوە بێواتایە. ئێمە ئێستە خۆمان لەبەردەم كۆمەلگایەكی زۆر توڕەو غەدر لێكراو و ماف زەوتكراو دەبینینەوە كە پێویستی بە سەركردەی شۆڕشگێڕ هەیە رێكی بخات بۆ خەباتێكی جەماوەریی لە پێناوی مافە زەوتكراوەكانیدا.\nچوون بە ئاسمانی بالەخانەكانی بازرگانە حیزبیەكان پێشكەوتن نیە\nچوون بە ئاسمانی بالەخانەكانی بازرگانە حیزبی و بنەمالەییەكان بە پێشكەوتن نازانم ، دیاردەی دروستبوونی ملیاردەرو هەزاران ملیۆنەری دۆلار لەم هەرێمە بە پێشكەوتن نازانم كە لەسەر حیسابی ئەویتر بەدەست هاتوە. پێشكەوتن لە بواری كۆمەلایەتی و ژێرخانی ئابوری و زانست و ئەقلدا دەبینم. هەتا ئێستە لە لایەن دەسەلاتەوە سەنتەرێكی زانستیی بێلایەن نیە بۆ لێكۆلینەوە لەسەر بەعسیزم و فاشیزم ، لەسەر دیموكراسی و مافی مرۆڤ...تاد. بەلام 134 ملیار دینار بۆ دەزگا هەوالگریەكانی زانیاری و پاراستن خەرج دەكرێت ، لە بودجەی سالی 2012 / 455 ملیار دینار بۆ ئەنجومەنی بە ناو ئاسایش تەرخانكراوە كە بریتیە تەنیا لە دەزگاكانی هەوالگری زانیاری و پاراستن و هەوالگری پێشمەرگەو خراوەتە ژێر دەسەلاتی سەرۆكی هەرێم و خراوەتە ژێر كۆنترۆلی كوڕەكەی. بەواتا ئەوە بریتی نیە لە ئەنجومەنێكی ئاسایشی نەتەوەیی و نیشتیمانی. بەلام پشكی تەرخانكراو بۆ مافی مرۆڤ 04% ە ، بۆ بواری پیشەسازی تەنیا 08%.\nتالەبانی لە خەمی گەلەكەیدا نیە\nتالەبانی وەك خاوەن دەسەلاتی رەهای دیارینەكراو و بێسنور ئەوەندەی لە خەمی پۆستی سەرۆك كۆماری و دروستكردنەوەی دەولەتی عێراق بوو ئەوەندە خەمی گەلەكەی خۆی نەبوو. تالەبانی بەتایبەت لەو بیست سالەدا ئەوەندەی دەروێش و موریدو دارودەستە دروستكرد كە ئەمرۆكە ناوەرۆكی یەكێتی بێ كوالیتی كردوە. ئەم "حیزبە" ئەمرۆكە بۆتە كۆمپانیای بازرگانی و شەخسیی ، ئەی كوا پەیمانەكانی شاخ و شاریان سەبارەت بە عەدالەتی كۆمەلایەتی و چینایەتی؟ سەرچاوەی پارەو مولك و سامانی سەركردەكانی یەكێتی و شێوەی خەرجكردنی لای كێیە كە لە ئەندام و كادیرەكانیشی شاردراوەیە. گەندەلی بۆ ئەم جۆرە حیزبانە بۆتە ستراتیجێك بۆ مانەوە بەلام هەر گەندەلیە لە كۆتایدا سەری حیزب و سیستەمەكە دەخوات. هیچ حیزب و سیستەمێكیش نەگۆڕ نیە. ئەمرۆكە لە نێو یەكێتیدا بنەمالە بچووك و گەورەكان هەن ، هەمویان مندال و خزم و دارودەستەكانی خۆیان خستۆتە سەر پلەو پۆست و دەولەمەند كردوە. یەكێتی ئەمرۆكە لە نێو قورێكی خەستدا چەقیوەو دەسەلاتەكانی تالەبانی میراتگرە كال و كرچەكانیان رێكی دەخەن نەك پرەنسیپە حیزبی و سیاسیەكان. ئەوە ئەقلیەتی دروستبوونی سەرۆكی موتلەقە كە هەموو دەسەلاتەكانی ڕەها لای ئەو كۆببنەوە. ئەم جۆری دەسەلاتە كار بۆ بەكاریزمابوون دەكات كە بەرێگای سەرۆكەوە پراكتیزە دەكرێ. بەر لە هەموو شتێك پێویستە بایەخ بە باش گوزەرانی دارودەستەكەی بدات. هەموو ئەمانەم لە نێو یەكیتیشدا بینی. بەرێوەبەرانی ئیداری بەتەنیا لەلایەن سەرۆكەوە هەلدەبژێردرێن. هەروەها سەرجەم نمونە تەقلیدیەكان لەڕاستیدا بەو شێوەیە چارە دەكرێن كە دەلێت: "هەرچەندە نوسراوە، بەلام من پێتان دەلێم..". هەر فەرمانێك لەلایەن ئەو جۆرە سەرۆكانەوە دەربچێ بە یاسایەك دادەنرێ و دەبێت كۆمەل جێبەجێی بكات و لەو فەرمان و یاسایانە لانەدەن. دەستورو یاساكان و تەنانەت حیزب نرخی نادرێتێ و هەمووی كراوەتە بەری سەرۆك. بێدەسەلات كردنی پەرلەمانیش نمونەیەكی بەرچاوە لەم هەرێمەدا. ئەم جۆرە دەسەلاتە یەكسانە بە دەسەلاتی شمولی. زەبروزەنگ و هەڕەشە كردن بە شێوەیەكی واتوند بە موئەسەسەكراوە كە بەردەوام خۆی دوبارە دەكاتەوە. ئەوەتا بە نەمانی ئەو سەرۆكە موتلەقە (تالەبانی) لەسەر گۆرپانە سیاسیەكە شیرازەی حیزب تێكشكاوەو پەرتەوازە بووە چونكە حیزبێكی موئەسەساتی مۆدێرن نیە بەلكو حیزبی سەركردەیە. هەتا ئەو سەركردەیەش مابێت نابێت كەس خەو بەو شوێنەی ئەوەوە ببینێت ، ئەوەش خەسلەتێكی كۆمەلگای تەقلیدی و دواكەوتوە كە سەكردەی تەقلیدی و دواكەوتوش بەهەرم دێنێت. ئایا درێژكردنەوەی ماوەی سەرۆكایەتی هەرێم هەلەی سیاسی گەورە نەبوو یەكێتی تەنیا لە پێناوی بەرژەوەندی نوخبەیەكی سیاسیدا كردی؟\nئەو كاتەی شۆڕش مندالەكانی خۆی دەخوات\nبەشێكی بەرچاو لە شۆڕش و بزوتنەوە ریزگاریخوازەكانی جیهان دوای گەیشتنیان بە دەسەلات خۆیان بوونە ستەمكار. ئەگەر دوێنێكە دوچاری ستەمكاری دەرەكی بوبین ئەمرۆكە دوچاری ستەمكاری نێوخۆ بوین ، ئەوانەی كە ئیدیعای ئەوەیان دەكرد نان و ئازادی و دادپەروەری بۆ گەلەكەیان دەهێنن. ئەوەی نێوی نراوە شۆڕشی كوردی ئەمرۆكە مندالەكانی خۆی دەخوات. چیتر لە ئێستەوە ئەگەر ئاماژەمان بە سروشت و گەندەلیەكانی دەسەلاتدا لە هەرێمی كوردستان ئەوا بزوتنەوەی گۆڕان و ئیسلامیەكانیشی بەر دەكەون ئەگەر ببنە بەشیِك لەم دەسەلاتە.


کوردیپێدیا - هۆزی گەردی\n👫 هۆزی گەردی | پۆل: کەسایەتییەکان | زمانی بابەت: 🏳 کوردیی ناوەڕاست\nهۆزی گەردی یەکێکە لەهۆزە گەورەو بەناوبانگەکانی کورد کە مێژوویەکی دوورو درێژی هەیە لەلاپەرەکانی مێژووی کۆن و هاوچەرخی میللەتی کوردو جێگای خۆشی لەناو لاپەرەکانی مێژووی جیهان کردۆتەوە.\nلەسەرەتادا گەردییەکان شوێنی نیشتەجێبوونیان ناوچەی بۆتانی باکووری کوردستان بووە دواتر بۆ ناوچەی شەمزینانی هەمان پارچەی کوردستان کۆچیان کردووەو لەوێ نیشتەجێبوون، بەڵام لەمێژووی کۆندا بەهۆی سەرهەڵدانی چەندین جەنگ لەنێوان وڵاتانی زلهێزی ناوچەکەو پشتیوانی کردنیان بۆ شۆڕشەکانی کوردو گەڕان بەشوێن لەوەڕی ئاژەڵەکانیان و پەیداکردنی ناوچەیەکی فراوانتری کشتوکاڵی، ئەندامانی ئەو هۆزە بۆ بەشەکانی باشوورو رۆژهەڵات و رۆژئاوای کوردستان کۆچیان کردووە، بۆیە ئێستا ئەوان لەهەر چوار پارچەی کوردستان بوونیان هەیەو بوونەتە بەربڵاوترین عەشیرەتی کورد.\nلەگۆردەوە بۆتە گەردی\nسەبارەت بەدروستبوونی ناوی ئەم هۆزە چەندین بیرۆکە هەیە، لەوبارەیەوە د. حەمید گەردی نووسەری هەردوو پەرتووکی (هۆزی گەردی لەبنەڕەتدا) و (هۆزی گەردی لەکوردستان و جیهان) دەڵێت: یەکێک لەو بیرۆکانە ئەوەیە کەهۆزی گەردی بەر لەدەرکەوتنی ئایینی ئیسلام، لەسەردەمی زەردەشتیەکان دەوڵەتێکی کوردی لەباکووری کوردستان هەبووەو پاشاکەی ناوی (گۆرد) بووە بۆیە ناوەکەی لەناوی ئەو پاشایە هاتووە کەدواتر گۆڕاوە بۆ گەردی.\nبەپێی بۆچوونێکی تریش ناوی گەردی لەناوی (خالیدی کوری وەلید) سەرکردەی سوپای موسڵمانان هاتووە کە ئەوکاتەی فەتحی سوپای موسڵمانان لەسەردەستی ئەو سەرکردەیە گەیشتۆتە ناوچەکانی کوردستان، کوردە گەردییەکان شوێنی کەوتوون، بۆیە ناوی خۆیان ناوە (خالیدی) کەدواتر ناوەکە بووە بە (گەردی)، بەڵام ئەو بۆچوونە بەلای زۆربەی مێژوونووسانی کورد ناڕاستە، هەر لەبارەی ناوی ئەو هۆزە د.سەعدەدین بەحرکە شارەزا لەمێژووی عەشیرەتی گەردی دەڵێت: لەوانەیە ناوەکە لەناوی پاشایەکی کورد هاتبێت کەناوی (خلدیان) بووە کەدواتر ناوەکە بۆتە (خەلدی) و پاشانیش بۆتە (گەردی) جگە لەو بیرۆکانەش چەندین بیرۆکەی تر هەن بۆ دروستبوونی ناوی هۆزی گەردی لەوانە دەوترێت ناوەکە لەناوی کۆمەڵێک کەس لەناو کورد هاتووە کە لەکۆندا پێیان وتراوە (گورد) کە پیشەیان پەروەردەکردنی ئەسپی رەسەن بووە لەسەردەمی دەوڵەتی مادەکان.\nمێژووییەکی کۆنیان هەیە\nدروستبوون و فراوانبوونی هۆزی گەردی بۆ هەزاران ساڵ لەمەوبەر دەگەڕێتەوە کە لەچەندین پەرتووکی مێژووی جیهانیدا باسیان کراوە، بەڵام تائێستا کەس بەشێوەیەکی روون نازانێت کەی دروستبوونەو کەی بەناوی گەردی بانگ کراون، لەوبارەیەوە مامۆستا عەبدولواحید دیبەگەیی شارەزا لەمێژووی هۆزەکانی کورد دەڵێت: دروستبوونی ئەو هۆزە بۆ سەردەمی حەزرەتی ئیبراهیم پەیامبەری خودا هاتووە کەئەوکات 7 هۆز هەبوونەو ناکۆکیان لەگەڵ یەکتری هەبووەو لەناوچەی شەمزینانی باکووری کوردستان ژیاون دواتر لەلایەن ئیبراهیم پێغەمبەرەوە ئاشت کراونەتەوەو لەوکاتەوە ئەو هۆزەی لێ دروستبووە.\nچەندین هۆز لەگەردییەکانن\nهۆزی گەردی بەهۆی زۆری ژمارەی ئەندامانیان و فراوانی ناوچەکەیان ئێستا چەندین هۆزی تر هەن کە ناوی خۆیان هەیە، بەڵام ئەوانیش لەبنەڕەتدا بۆ سەر تیرەکانی هۆزی گەردی دەگەڕێنەوە، لەوبارەیەوە د. حەمید گەردی ئاشکرای دەکات ئەو هۆزانە بریتین لە (میراودەلیەکان) و (بابانیەکان) و (عگێدات) و (فەیزوڵڵا بەگی) و (گەرگەریەکان) و (گولیەکان) کە هەرچەندە ناوی هۆزەکانیان جیاوازە، بەڵام ئەوانیش لەبنەڕەتدا دەگەڕێنەوە بۆ هۆزی گەردی.\nلەچەندین وڵات دەژین\nگەردییەکان جگە لەناوچەکانی هەر چوار پارچەی کوردستان ئێستا لەچەندین وڵاتی جیهان بوونیان هەیە د. حەمید گەردی دەڵێت: ئێستا ئەندامانی هۆزی گەردییەکان لەپارێزگای (کوەیتە) ی پاکستان هەن، هەروەک لەئوردنیش هەن کە ژمارەیان زۆرەو لەسەردەمی دەسەڵاتی دەوڵەتی ئەیوبیەکان کۆچیانکردووە بۆ ئەوێ، هەروەها لەوڵاتانی ئەرمینیاو ئازەربایجان و هەرێمی قەڕەباغ هەن کە پێشتر بەشێک بوون لەدەوڵەتی یەکێتی سۆڤێتی جاران کە هۆکارەکەشی بەهۆی سەرهەڵدانی چەندین جەنگی وڵاتان‌و شەڕی تایەفەگەری‌و شۆڕشەکانی کورد دەگەڕێتەوە کە گەردییەکانی ئوردن بەهۆی بەشداریکردنیان لەجەنگەکانی سەڵاحەدین ئەیوبی بۆ ئەو وڵاتە کۆچیان کردووە.\nبەهۆی بەربڵاویان‌و فراوانی ناوچەکەیان ئێستا گەردییەکان بەدوو شێوەزار قسەدەکەن بۆنموونە گەردییەکانی کوردستانی باکوورو رۆژئاواو ناوچەی بادینانی باشوور بەشێوەزاری کرمانجی دەئاخاوتن، بەڵام گەردییەکانی رۆژهەڵات و بەشێکی گەورەی ناوچەی باشووری کوردستان بەشێوەزاری سۆرانی قسە دەکەن.\nعگێداتیش هەر گەردین\nئێستا لەچەند گوندێکی پارێزگای موسڵ ئەندامانی عەشیرەتی گەردی بوونیان هەیە، بەڵام ئەوان جیا لەبرا کوردە گەردییەکانیان جلوبەرگیان شێوەی عەرەبیەو زیاتریش بەزمانی عەرەبی قسە دەکەن کە ناوی هۆزەکەیان ناونراوە (عگێدات)، بەڵام ئەوانیش گەردین، لەوبارەیەوە د. حەمید گەردی روونیدەکاتەوە کە هۆکارەکەی بۆ تێکەڵاوبوونیان بەهۆزە عەرەبیەکان و ستەم و زوڵمی حکومەتە یەک لەدوایەکەکانی پێشووی عیراق بووە کە بەزۆر بەعەرەب کراون، ئەگینا ئێستاش ئەوان خۆیان بەکوردو ئەندامانی هۆزی گەردی دەزانن، بەڵام رژێمی پێشووی عیراق ئەوانی بەعەرەب و نەوەی خالیدی کوردی وەلید لەقەڵەم دەدا، بەڵام ئەوە شتێکی ناڕاستە، چونکە خالیدی کوڕی وەلید هیچ نەوەیەکی دوای خۆی نەماوەو ئۆزجاغ کوێر بووە.\nکاکەیی‌و ئێزدی‌و کریستیانیشیان تێدایە\nزۆرینەی ئەندامانی هۆزی گەردی سەر بەئایینی موسڵمان‌و مەزهەبی سونین، بەڵام ژمارەیەک لەو عەشیرەتە سەر بەئایینزای ئێزیدیەکان‌و کاکەییەکانن‌و ژمارەیەکیشیان سەر بەتایەفەی شیعە مەزهەبن‌و ژمارەیەک لەکریستیانەکانی شارۆچکەی عەنکاوەش خۆیان بەئەندامانی عەشیرەتی گەردی دەزانن کەئێستا گەردییە کاکەییەکان لەناوچەی سفەیە دەژین.\nبەشداری شۆڕشەکانی کوردیان کردووە\nگەردییەکان لەمێژوودا رۆڵێکی بەرچاویان هەبووە لەکاتی سەرهەڵدانی شۆڕشەکانی میللەتی کورد بۆنموونە رۆڵیان لەشۆڕشەکانی باکوورو باشوورو رۆژهەڵاتی کوردستان هەبووەو بەچەک‌و پیاوانی شەڕکەریان بەشداریان تێداکردووە بۆنموونە لەکاتی شۆڕشەکەی سمکۆی شکاک بەهێزی چەکداری عەشیرەتەکەیان بەشداریان تێداکردووە، هەروەک لەشۆڕشەکانی شێخ مەحمودو شۆڕشی ئەیلول‌و شۆڕشی شێخ عوبەیدوڵڵای نەهری‌و کۆماری کوردستانی پێشەوا قازی محەمەد بەشداریان کردووە.\nبەحرکە پایتەختیان بووە\nگەردییەکانی باشووری کوردستان لەکۆندا پایتەختی ناوچەکانیان گوندی بەحرکەی پارێزگای هەولێر بووەو لەوێوە فەرمان بۆ سەرجەم ئەندامانی عەشیرەتەکەیان دەرچووەو سەرۆک هۆزی سەرەکیان لەوێ نیشتەجێبووە، بەڵام لەناوچەکانی بەڕانەتی‌و دێگەڵەو پشدەرو سفەیەو چەند گوندێکی پارێزگای موسڵ‌و دیبەگەو مەخمورو گوێڕو قوشتەپەو پارێزگای دهۆک‌و ناوچەی پشدەریش نیشتەجێن.\nئەم هۆزە لەمێژوودا چەند جارێک بەرگریان لەشوێنکەوتوانی ئایینی کریستیانەکانی ناوچەکانی کوردستان کردووە بۆنموونە لەکاتی کۆمەڵکوژی ئەرمەنیەکان لەلایەن حکومەتی پێشووی تورکیا سەرۆک هۆزی گەردییەکانی ناوچەی شەمزینانی باکوری کوردستان دژی عوسمانییەکان وەستاونەتەوە.\nسەرۆک هۆزی گەردییەکانی باشووری کوردستانیش لەهەموو سەردەمێکدا ڕێگریان لەکوشتن‌و تاڵانکردنی کریستیانەکانی ناوچەی عەنکاوەی پارێزگای هەولێریش کردووە، بۆیە ئێستا بەشێکی زۆری فەلەکانی ئەو ناوچەیە خۆیان بەئەندامانی ئەو عەشیرەتە دەزانن.\nدژی عوسمانی و ئینگلیز بوون\nگەردییەکان زۆرجار نێوانیان لەگەڵ حوکمی داگیرکاری عوسمانیەکان لەلایەک‌و ئینگلیزە داگیرکەرەکان لەعیراق و کوردستان لەلایەکی تر نەدەگونجا، بۆیە باس لەوە دەکرێت کە کاتێک کاکڵ ئاغای سەرۆک هۆزی گەردی بەهۆی دەسەڵاتە فراوانەکەی نێوانی لەگەڵ دەسەڵاتی میری لەوسا تێکدەچێت بەهۆیەوە دەستگیری دەکەن و لەزیندانی قەڵای هەولێر بەنددەکرێت، لەوکاتەدا چەند ئاغایەکی هۆزەکە وەکو عەبابەکر ئاغاو قادر ئاغاو حەسەن ئاغای گەردی بەخۆیان و چەندین شەڕکەری هۆزکەیان لەشەوێکدا هێرش دەکەنە سەر زیندانی قەڵاکەو کاکڵ ئاغا ئازاد دەکەن‌و چەند پاسەوانێکی بەندیخانەکەی قەڵاکەش دەکوژن دواتر بۆ ناوچەکانی باکوری کوردستان دەڕۆن.\nدژی رووسەکان جەنگاون\nئەوەش دەگێڕنەوە کە لەکاتی هێرشی سوپای داگیرکاری رووسییەکان بۆ سەر کوردستان لەجەنگی یەکەمی جیهانی بەشێک لەئەندامانی عەشیرەتی گەردی دژی رووسەکان وەستاونەتەوەو بەهێزێک پێشگریان لەو سوپایە کردووەو چەندین رووبەڕوبونەوە لەنێوانیاندا روویداوەو ژمارەیەک لەئەندامانی ئەو هۆزە لەو شەڕە دەکوژرێن کە ئەوکات دەیانوت شەڕی (عەروس).\nڕێگای بەناوبانگی (گریق حریر) کە بەناو چەند وڵاتێکدا تێپەڕدەبێت، دەوترێت لەکۆندا بەشێکی لەژێر دەسەڵاتی سەردارەکانی هۆزی گەردی بووە کە ئەو بەشەی کەوتبووە ناو خاکی کوردستان کە سنووری ئەوان کەوتبووە ناوچەکانی رۆژهەڵات‌و باشووری کوردستان.\nسەردارو ئاغاکانی گەردی\nسەرۆک هۆزو ئاغا بەناوبانگەکانی عەشیرەتی گەردی لەمێژوودا لەباشووری کوردستان زۆرن کە ئەوانیش برتیبوون لە (شێخ محەمەد ئاغا) و (کاکڵ ئاغا) و (جەمیل ئاغا)و (مەجید ئاغا) و (عەبابەکر ئاغا) و (قادر ئاغا) و (حەسەن ئاغا) و (بایز ئاغا) و (فازڵ ئاغا) و چەند سەردارێکی تر کە زۆربەیان لەژیاندا نەماون، بەڵام ئەوەی لەناویاندا لەژیاندا ماوە (فازڵ ئاغای جەژنیکان)ە کە دەگێڕنەوە لەکاتی هەر لێقەومانێکی میللەتی کورد بەهانای خەڵکی مافخوراو چووەو هاوکاری کردوون، سەردارانی ئەو هۆزەش لەمێژوویاندا هیچ ستەمێکیان لەئەندامانی هۆزەکەیان نەکردووەو ئێستاش سەرۆکی هۆزی گەردی لەباشووری کوردستان (وریا ئاغا) ی کوڕی (بایز ئاغا) یە کە لەژیاندا ماوە.\nلەکۆندا هەڵبژاردنی سەرۆک هۆز لەناو عەشیرەتی گەردی لەگەڵ هەڵبژاردنی سەرۆک هۆزەکانی تر جیاوازبووە، چونکە هەرکاتێک سەرۆکێکیان لەناو خۆیان هەڵبژاردبایە، ئەوا بەشێوەیەکی نیمچە دیموکراسی ئەنجامیان دەداو پرسیان بەئەندامانی هۆزەکە دەکردو کارەکە بەشێوەی شورا بووە.\nبەهۆی سیاسەتی تەعریبکردنی ناوچەکانی رۆژئاواو باشووری کوردستان ناوچەی نیشتەجێبوونی گەردییەکان تووشی تەعریبکردن بۆتەوەو لەباکوری کوردستانیش تووشی بەتورککردن و لەڕۆژهەڵاتیش بەفارسکردن بووەنەتەوە، بەڵام دوای روخانی رژێمی بەعس لەعیراق لەساڵی 2003 گەردییەکانی کوردستانی باشوور توانیوانە بەگەڕێنەوە بۆ ناوچەکانی خۆیان و ئاوەدانی بکەنەوە.\nهۆزی گەردی لەهەموو هۆزەکانی تر زیاتر خاوەن زەوی کشتوکاڵین، بۆیە سەرۆک هۆزەکانیان لەمێژوودا بەخاوەنداریەتی زەویەکی فراوان ناسراون، لەدێر زەمانیشەوە ئەندامانی ئەو هۆزە ژیانیان بەهۆی کشتوکاڵەوە دابینکردووە هەروەک ئاژەڵداریش بوونە، بەڵام ئێستا بەهۆی گۆڕان لەشێوازی ژیانی ئەو سەردەمە ئەندامانیان خاوەن پلەو پایەی میری‌و خاوەن بڕوانامەی بەرزن‌و زۆربەیان لەشاری هەولێر نیشتەجێن.\nئەندامانی هۆزی گەردی سەرەڕای ئەوەی لەهەر چوار پارچەی کوردستان بڵاون، بەڵام لەگەڵ ئەوەشدا پەیوەندی کۆمەڵایەتی و خزمایەتیان لەنێواندا ماوە کە ئەمەش بەهۆی ئەوەیە کە زۆربەیان لەبنەڕەتدا خزم و کەسوکاری یەک بوون، بەڵام لەبەر چەند هۆکارێک لێکدابڕاون.\nگەردییەکان چەندین پیاو چاک و مامۆستای ئایینی و شێخی تەریقەتەکانی لەناودا هەڵکەوتووە یەکێک لەوان (شێخ مستەفا نەقشبەندی) زانای ئایینی ناسراوی شاری هەولێر بوو کە چەندین کەس لەژێر دەستی وانەی ئایینیان خوێندووە لەگەڵ چەندین مامۆستای ئایینی تری هۆزەکە.\nعەشیرەتی گەردی لەچەندین تیرە پێکهاتوون کە ئەوانیش تیرەی (حەمۆک) و (سەر ڕەش) و تیرەی ترن، هەروەک گەردی سەروو و گەردی خوارووش هەن و ئەندامانی ئەو هۆزە لەچەند بەرەبابێکیش پێکهاتوون کە زۆربەیان سەر بە بنەماڵەی ئاغاکانیانن.\nسەرۆک هۆزەکانی گەردی هەر لەدێر زەمانەوە بەخاوەن دیوەخان و پێشوازی کردن لەمیوان ناسراون کە بەردەوام دیوەخان و ماڵەکانیان بۆ خەڵکی لێقەوماو و غەریبەو میوان کراوە بووە.\nسەرداری گەردییەکانی باکوور\nجیا لەسەرۆک هۆزی گەردییەکان لەباشووری کوردستان، لەباکووری کوردستانیش ئەو عەشیرەتە سەرۆک هۆزی هەبووە کە لەسەدەی نۆزدەدا (ئۆغز بەگ) بووە کە لەناوچەی شەمزینان نیشتەجێبوونە، لەوبارەیەوە عیسمەت شاکر بەگ نەوەی (ئۆغز بەگ) دەڵێت: لەساڵی 1926 کاتێک (شێخ محەمەد صدیقی نەهری) لەتورکەکان یاخی دەبێت و حکومڕانی ناوچەی شەمزینان و بەشێک لەخاکی باشوورو رۆژهەڵاتی کوردستان دەکات دەوڵەتی تورکیا سوپایەکی بۆ لەناوبردنی دەسەڵاتی شێخی نەهری دەنێرێتە ناوچەکە، بۆیە (ئۆغز بەگ) ی سەرۆک هۆزی گەردییەکانی باکوور بەهێزێکەوە پشتیوانی خۆی بۆ ئەو سەرکردە کوردە ئامادە دەکات و خانەوادەکەی لەژێر دەستی سوپای تورک رزگار دەکات.\nعیسمەت شاکر بەگ ئەوەش ئاشکرا دەکات کە (ئۆغز بەگ) ی سەرۆک هۆزی گەردییەکانی باکووری کوردستان لەخەباتی کوردایەتی خۆی بەردەوام دەبێت، بۆیە لەوکاتەی (سمکۆی شکاک) ی سەرکردەی شۆڕشگێرەکانی رۆژهەڵاتی کوردستان دژی دەسەڵاتی شای ئێران لەشاری (شنۆ) شۆڕش بەرپا دەکات (ئۆغز بەگ) ی گەردی بەهێزێکی چەکداری گەردیەوە پشتیوانی (سمکۆ) دەکات و دوای خۆشی (شاکر بەگی گەردی) کوڕی (ئوغز بەگ) بۆ پشتیوانی کۆماری مهاباد چووە رۆژهەڵاتی کوردستان و بەشداری تێدا کرد دواتر بۆ بشتیوانی شۆڕشی کورد دێتە کوردستانی باشوور.\nعەشیرەتی گەردی مێژوویەکی دوورو درێژی لەکوردستان و وڵاتانی ناوچەکەو جیهانیش هەیە، بەڵام لەسەرچاوە مێژوویەکاندا بەشێوەیەکی پچڕ پچڕ باسیان کراوە، بەڵام لەم چەند ساڵەی دواییدا کەسێک هەبووە کە خەمخۆری کۆکردنەوەی مێژووەکەیان بێت کە ئەویش د. حەمید گەردی - یە کە بۆ ماوەی چەندین ساڵ هەوڵی بۆ داو چەند پارچەیەکی کوردستان گەڕاوە، بۆیە ئێستا دوو پەرتووکی سەبارەت بەمێژووی گەردییەکان و بەسەرهات و سەرهەڵدانیان نوسیووە کە ئەوانیش پەرتوکەکانی (هۆزی گەردی لەکوردستان و جیهاندا) و (هۆزی گەردی و لەبنەڕەتدا) یە.\nنووسینی و ئامادەکردنی: رەوەست نەوزاد\n2. 👁 رەوەست نەوزاد\n➕ ئەم بابەتە لەلایەن: (مانو بەرزنجی)ەوە لە: Jan 30 2016 11:34AM تۆمارکراوە\n👁 ئەم بابەتە 8,381 جار بینراوە\n📷 فایلی وێنە 1.0.1 16 KB Jan 30 2016 11:34AM مانو بەرزنجی


2020-01-09 – basknet.org\nئەرشیفی ڕۆژانە: 2020-01-09\nچۆن بەنجی مەوزوعی كاری خۆی دەكات جەنگی مەوزوعیش هەندێ جار کاری خۆی دەكات د.عبدالله وەرتێ ئەندامی مەكتەبی سیاسی و وتەبێژی بزووتنەوەی ئیسلامی لە ئەكاونتی تایبەتی خۆی لە تۆری كۆمەڵایەتی فەیسبووك باس لە دوا پێشهاتەكانی ئەم دواییانەی عێراق و ناوچەكە دەكات و باس لە كۆتا گۆنگرەی رۆژنامەوانی ترەمپ دەكات كە شەوی …\nلەساڵی ۲۰۱۹دا داهاتی هەناری هەڵەبجە 10 ملیار دینار بووە\nلەساڵی ۲۰۱۹دا داهاتی هەناری هەڵەبجە 10 ملیار دینار بووە به‌پێی تازه‌ترین رووپێوی كه له‌لایه‌ن به‌ڕێوه‌به‌رایه‌تی گشتیی كشتوكاڵی هه‌ڵه‌بجه كراوه، رووبه‌ری زیاتر له 9000 دۆنم زه‌وی له‌لایه‌ن 3.900 جووتیاری ئه‌و پارێزگایه‌وه كراون به باخی هه‌نار، به‌شی زۆری باخه‌كانیش له قۆناغی به‌رهه‌مدان.ستار مه‌حموود، به‌ڕێوه‌به‌ری گشتیی كشتوكاڵی پارێزگای هه‌ڵه‌بجه به‌ڕایگەیاند: “له باخه‌كانی پارێزگای …\nزانكۆی سیدنی ئوسترالیا بڵاویكردەوە، ئاگری دارستانەكانی ئەو وڵاتە، كە لەمانگی 9ی ساڵی 2019ەوە بەردەوامە، بوەتەهۆی لەناوچونی زیاتر لە ملیارێك گیانلەبەر و پێشبینیش دەكرێت زۆر لەو ژمارەیە زیاتر لەناوچوبێت.دوای بەردەوامبونی ئاگری دارستانەكانی ئوسترالیا بۆ زیاتر لە سێ مانگ، كە زیانێكی ژینگەیی زۆری لێكەوتوەتەوە، زانكۆی سیدنی بە پشتبەستن بە راپۆرتەكانی سندوقی جیهانی …\nئامانج رەحیم :ناوەڕۆکی ئەو دوو بڕگەیەی ئاشکرا کرد کە ئەنجوومەنی وەزیران بۆ پڕۆژە یاسای چاکسازیی زیادی کردووە\nئامانج رەحیم، سکرتێری ئەنجوومەنی وەزیران، لە کۆنفراسێکی رۆژنامەوانیدا ناوەڕۆکی ئەو دوو بڕگەیەی ئاشکرا کرد کە ئەنجوومەنی وەزیران بۆ پڕۆژە یاسای چاکسازیی زیادی کردووە. ئامانج رەحیم گووتی، لە کۆبوونەوەی ئەنجوومەنی وەزیران دوو بڕگەی دیکە تایبەت بە مووچە و چاکسازیی لە خانەنشینەکانی هەرێمی کوردستان زیاد کرا و دواتر رەوانەی پەرلەمانی کوردستان کرا. …\nقائیمقامی سلێمانی :ساڵی رابردوو زیاتر لە یەك ملیۆن تۆن خۆراك و شمەك لەناوبراون\nقائیمقامی سلێمانی ئاشكرای كرد؛ ساڵی رابردوو زیاتر لە یەك ملیۆن تۆن خۆراك و شمەك لەناوبراون و زیاتر لە (255) ملیۆن دیناریش سزای سەرپێچیكاران دراوە. ئاوات محەمەد، قائیمقامی سلێمانی، لە كۆنگرەیەكی رۆژنامەوانیدا رایگەیاند، ساڵی (2019) لیژنە هاوبەشەكان سەردانی زیاتر لە (52) هەزار شوێنیان كردوە، لەكاتێكدا ساڵی (2018) سەردانی (39) هەزار شوێن …\nئەمرۆ دۆلار دابەزینی بەخۆوە بینیوە\nئەمڕۆ پێنج شەمە نرخی دۆلار دابەزینی و بوو بە 122 هەزار و 500دیناری عێراقی بەپێی ئەو نرخانەی لە بازاڕەكانی شارەكانی هەرێمی كوردستان تۆمار كراوە دۆلار دابەزینی بەخۆوە بینیوە. نرخی 100 دۆلار 122 هەزار و 500 دینار عێراقی. نرخی 100 یۆرۆ بە 135 هەزار دینار عێراقی. نرخی 100 پاوەن بە 158 هەزار …\nبوومەلەرزە چەند ناوچەیەکی هەرێمی کوردستانی هەژاند\nلە سنووری نێوان هەرێمی کوردستان و ئێران، بوومەلەرزەیەک بە گوڕی 4.7 بە پلەی رێختەر روویدا. بەگوێرەی ماڵپەڕی EMSC، بوومەلەرزەکە کاتژمێر یەک و 52 خولەک روویداوە. لە چەند ناوچەیەکی هەرێمی کوردستان وەک پارێزگاکانی سلێمانی و هەڵەبجە و کەرکووک هەست بە بوومەلەرزەکە کراوە، بەڵام هیچ زیانێکی بەدواوە نەبووە. فەرمانگەی کەشناسی و بوومەلەرزەزانی …\nوەزیری خوێندنی باڵا: ریزبەندی نیشتمانی زانکۆی حکوومی و تایبەتەکانی هەرێمی کوردستانی ئاشکرا کرد\nئارام محەمەد، وەزیری خوێندنی باڵا، ریزبەندی نیشتمانی زانکۆی حکوومی و تایبەتەکانی هەرێمی کوردستانی ئاشکرا کرد کە بەم جۆرەی خوارەوەیە: گروپی بی کە بەشێوەی ریزبەندی نییە زانکۆی سەڵاحەدین زانکۆی سۆران زانکۆی سلێمانی زانکۆی کوردستان هەولێر زانکۆی دهۆک زانکۆی کۆیە زانکۆی هەولێری پزیشکی گروپی سی پۆلەتەکنیکی سلێمانی زانکۆی چەرمو زانکۆی پۆلەتەکنیکی هەولێر …


دووربین: له (14/10/2021ز) دوو په‌رله‌مانتاری كۆمه‌ڵ توانیان له‌نزیكه‌وه سه‌ردانی مامۆستا ئیسماعیل سوسه‌یی بكه‌ن له‌ته‌ندروستی و حاله‌تی زیندانییه‌كه‌ی دڵنیاببنه‌وه، و نامه‌یه‌كی ده‌ستنووسی داواكاریشی له‌زیندانه‌وه پێ بنووسن و دواتر ده‌قی ده‌ستنووسه‌كه‌یشیان بڵاوكرده‌وه.\nله روونكردنه‌وه‌یه‌كدا هه‌ردوو به‌ڕێزان ( به‌دریه ئیسماعیل و روپاك ئه‌حمه‌د وه‌رتی) كه ئه‌ندامی په‌رله‌مانی كوردستانن له‌سه‌ر لیسی كۆمه‌ڵ، روونكردنه‌وه‌یه‌كی هاوبه‌شیان بڵاوكرده‌وه به‌م شێوه‌یه بڵاوكرده‌وه.\nدوای بڵاوبوونەوەی دەنگۆیەک لەسەر خراپی دۆخی تەندروستی مامۆستا ئـیسماعیل سوسەیی و بڕینەوەی قاچێکی لە زیندان ئـێمە بە پێویستمان زانی سەردانی مامۆستا بکەین\nئـەمڕۆ لە نزیکەوە مامۆستامان بینی و دوای دڵنیا بوونەوەمان لە تەندروستی مامۆستا زانیمان ئـەم دەنگۆیە دوورە لە ڕاستی و مامۆستا ئـیسماعیل ھیچ گرفتێکی تەندروستی نیە\nمامۆستا ئـیسماعیل یاداشتێکی شەش خاڵی پێشکەشکردنین...\nده‌قی یاداشته‌كه‌ی مامۆستا ئیسماعیل سوسه‌یی به‌م شێوه‌یه بوو:\n1098 جار خوێندراوه‌ته‌وه


سێ تاکتیکی کاریگەر بۆ ئەوەی زۆر بەخێرایی خەوت لێبکەوێت - تۆڕی میدیایی خەڵک\nئەمەی خوارەوە سێ تاکتیکی کاریگەرە بۆ ئەوەی زۆر بەخێرایی خەوت لێبکەوێت:\n-بچۆ سەر جێگەکەت و سەرەتا هەندێك راهێنان بۆ خاوكردنەوەی ماسولكەكانی دەمو چاو بكە، وەك پێكەنین .\n-دواتر خاوكردنەوە و درێژكردنی هەردوو دەستە بۆ خوارەوە .\n-هەناسەیەكی قووڵ هەڵبكێشە و بەردەوام بە لەوەی بیر و هۆشت لای خاوكردنەوەی ماسولكەی قاچت بێت كاتێك پاڵدەكەوی.\n-هەوڵ بدە بۆماوەی ١٠ چركە بیر لەهیچ مەكەرەوە ، تا هەستدەكەیت هەموو جەستەت چووەتە قۆناغی خاوبوونەوە.\n-دواتر دەبێت هەوڵ بدەی تەنیا بیر لە دوو حاڵەت بكەیتەوە ، یەكەمیان وابیربكەیەوە تۆ لەناو بەلەمێكدایت و لەناوەراستی دەریاچەیەكدایە و سەیری ئاسمان دەكەی ، دووەمیان وابزانی وەك ئەوەی لەناو جۆلانەیەكدایت و بەهێواشی رادەژێنرێی.\n-بۆ ٤ چركە تەنها لەڕێی لوتتەوە هەناسەی قوڵ هەڵبمژە بۆ سیەکانت.\n-دواتر بۆ ماوەی ٧ چركە هەناسە مەدە لوت و دەمت بگرە.\n-پاشان شێوەی هەناسەدانەکە بگۆڕە و ئەمجارە بۆ ماوەی ٨ چركە تەنها لەڕێی دەمتەوە هەناسە بدە.\n-ئێستا چەند جارێك ئەم كارانە دوبارە بكەرەوە هەتا ئەو كاتەی بەبێ ئەوەی بەخۆت بزانیت خەوت لێکەوتووە.\nئەم جۆرەیان بە Paradoxical Intention for Insomnia ناودەبرێت و تاکتیکەکە ئەوەیە کە بە مێشکت دەڵێیت ناتەوێت بخەویت و دەتەوێت لەسەر جێگاکە بمێنیتەوە، بەو جۆرە دەرونت ئارام دەبێتەوە و ترست لەوە نامێنێت خەوت لێنەکەوێت، هەر بۆیە بەبێ ئەوەی ئاگات لە خۆت بێت دەچیتە قوڵایی خەوەوە.\nخەوزڕان و نەخەوتن زیانی زۆری تەندرووستی هەیە بەتایبەت بۆ دڵ و خوێنبەرەکان و لەکاتی ئەو کێشەیەدا پێویستە هەوڵبدەیت چارەسەری بکەیت.


گەرمیانییەکان: کۆنگرەى نەتەوەیی دەتوانێت کێشەکان چارەسەر بکات - RojNews\nمافناس و مامۆستایانی زانکۆ لە گەرمیان دەڵێن، بەستنى کۆنگرەى نەتەوەیی کورد دەتوانیت کێشەکانى کورد چارەسەر بکات.\nهێرشی داگیرکاریی بۆ سەر کوردستان لەلایەن داگیرکەرانەوە بەردەوامە، ئەوەش وایکردووە کوردستانیان زیاتر داوای یەکگرتنی هێزە کوردییەکان بکەن و کۆنگرەی نەتەوەیی بە پێویست بزانن.\nسروە محەمەد مافناس، بۆ ڕۆژنیوز قسەی کرد و وتى: کۆنگرەى نەتەوەىى کورد دەتوانێت سەرجەم کێشەکانى گەلی کورد لە هەر چوار پارچەى کوردستان چارەسەر بکات، بە مەرجێک هەموو لایەنەکان بەشدار بن و واز لە بەرژەوەندییەکانى خۆیان بێنن و بەرژەوەندى نەتەوەیی بەدەست بخەن.\nسروە محەمەد، وتیشی: تەنها بەستنى کۆنگرەى نەتەوەیی کورد دەتوانێت کێشەکانى کورد چارەسەر بکات، یەکگرتنى هەموومان ئەتوانێت وامان لێ بکات ڕووبەڕووى دوژمنان ببینەوە و شکستیان پێبهێنین.\nهەروەها سیامەند کەریم، مامۆستاى بەشی مێژوو لە زانکۆی گەرمیان، بۆ ڕۆژنیوز ئەوەی وت: کورد وەک گەورەترین نەتەوە لە ڕۆژهەڵاتى ناوەڕاستدا، کە دەوڵەتی نییە، کۆنگرەى نەتەوەیی زەروورەتێکى زۆر گرینگە، بۆ کۆکردنەوەى هەموو کورد لەژێر چەتری وڵاتدا تەنها بە یەکێتى نەتەوەیی دەبێت.\nوتیشی: بۆ بەستنى کۆنگرەى نەتەوەیی کورد، پێویستە کورد ستراتیژییەتیەکى تایبەت بە خۆی هەبێ و حزبە باڵاکانى هەر چوار پارچەى کوردستان واز لە بەرژەوەندییەکانى خۆیان بێنن و کار بۆ یەکێتییەکى نەتەوەیی بەهێز بکەین بۆ ڕووبەرووبوونەوەى دوژمنان.


كاردانه‌وه له‌سه‌ر تەڕبوونی ٧ ملیار دیناری بانکی ناوەندیی عێراق له زیادبوون دایه\nHaidar 16/11/2018 - 07:44 بڵاوکراوەتەوە لە هەواڵ/عێراقی\nدادگای لێکۆڵینەوەی ڕەسافە لە بەغدا ئاشکرایکرد، دەستی بە لێکۆڵینەوە کردووە سەبارەت بە تەڕبوون و تێکچوونی ٧ ملیار دینار لە بانکی ڕافیدەین.\nتەلەفزیۆنی فەرمیی عێراق لە هەواڵێکی بەپەلەدا بڵاویکردەوە، دادگای لێکۆڵینەوەی ڕەسافە دەستیکردووە بە لێکۆڵینەوە لە بابەتی تەڕبوون و تێکچوونی بڕی ٧ ملیار دینار و گرتنەبەری ڕێوشوێنی یاسایی لە بەرامبەر ئەو کەسانەی کە بوونەتە هۆی بەفیڕۆدانی پارەکانی بانکی ناوەندیی عێراق.\nئەوە لەکاتێکدایە عەلی عەلاق پارێزگاری بانکی ناوەندیی عێراق ڕۆژی دووشەممەی ڕابردوو (١٢ی تشرینی دووەمی ٢٠١٨) لەمیانی میوانداریکردنی لەلایەن پەرلەمانی عێراقەوە ڕایگەیاند، بەهۆی دزەکردنی ئاوی بارانەوە بۆ خەزێنەکانی بانکی ناوەندیی، بڕی ٧ ملیار دیناری عێراق تێکچووە بە ڕێژەی ١٠٠%.\nئەو وتانەی عەلاق بووە هۆی نانەوەی گفتوگۆ و ناڕەزاییەکی زۆر لە ناوەندە جیاجیاکانی عێراقدا.\nلەلایەکی دیکەوە بانکی ناوەندیی عێراق ئەمڕۆ ڕایگەیاند، ئەو هۆکارانەی بوونەتە پاڵنەری گۆڕینی پارە خراپبووەکان لە ساڵی ٢٠١٣دا، هەموو ڕێوشوێنەکانی بە شێوەیەکی یاسایی و بەگوێرەی ڕێنماییەکان ئەنجامدراوە.\nبانکى ناوەندیی عێراق ڕایگەیاندووە، تەڕبوونى ئەو ٧ ملیار دینارە لە ساڵی ٢٠١٣دا بووە کە سەرۆکى بانکی ناوەندیی ئەوکاتەش عەبدولباست تورکی بووە و لەکاتی خۆیشیدا ڕێکاری یاسایی لەوبارەوە گیراوەتەبەر.\nئەوەش لەکاتێکدایە، دوێنی چوارشەممە (١٤ی تشرینی دووەمی ٢٠١٨) بانکى ناوەندیی عێراق لە بەیاننامەیەکدا ڕایگەیاندووە، بەپێی یاساکانی بانکی ناوەندی هەر دراوێک خراپ ببێت دەگۆڕدرێت و ئەوەش بە شێوەیەکى بەردەوام لەلایەن بانکەکەوە دەکرێت و تێچوونى کارەکەش بەهای پارە خراپبووەکە نییە، بەڵکو تەنها خەرجیی کڕینی کاغەز و چاپکردنى پارەکەیە کە ڕێژەکەى زۆر کەمە.


ئاژانسی ده نگو باسی کوردستان: بشار اسد فرار کرده و به ایران گریخته است\nیک خبر فوری بنابر خبرهای تائید نشده بشار اسد به ایران گریخت امروز بعد از اینکه ارتش آزاد به منزل و کاخ ریاست جمهوری سوریه نزدیک شدند ارمروز ساعت 12و 30 دقیقه بشار اسد به ایران گریخته است\nدر ادامه همین خبر آمده است که بعد از کشته شدن وزیر دفاع و وزیر اطلاعات و چند مقام بلند پایه رژیم اسد روحیه اش باخته است و امروز در یک پرواز مخصوص به تهران گریتخه است همراه با فرزندانش و همسرش البته این خبر هنوز از سوی هیچ خبر گزاری ای تائید نشده است\nخبری که بر روی وب سایت روزنامه سوئدی آفتنبلادت منتشر شده است همسر بشار اسد به روسیه گریخته است\nهشدار ارتش آزادی سوريه به همدستان بشار اسد !\nارتش آزادی سوريه با صدور اطلاعيه درباره به هلاکت رسیدن نزديکان بشار اسد اعلام کرد اين اولين سلسله از عملياتی است که با هدف سرنگونی بشار اسد و ارکان و سمبل های اين رژيم صورت می گيرد. در اين اطلاعيه از همه کسانی که دست در خون مردم سوريه ندارند خواسته شده است که از اين رژيم جدا شوند در غيراينصورت جزو همدستان اسد در قتل و جنايت تلقی خواهند شد.\nله‌ئێستادا کورده‌کان له‌ناوچه جیاجیاکانی شاری کوبانی، ئاهه‌نگی ئازادی ناوچه‌کانیان ده‌گێڕن و خه‌ڵکێکی زۆر رژاونه‌ته ناوشه‌قامه‌کان و ئاڵای کوردستانیان هه‌ڵکردووه. بژی کوردستان - بژی ئازادی..\nلە ڕۆژئاوای کوردستان دوێنێ کوبانی ئەوڕۆش عفرین ئازاد کران.\nئازاد کردنی شارەکانی ڕۆژئاوای کوردستان بەردەوامە. بۆ یێکەمین جار ڕۆژئاوای کوردستانی بە تێکڕایی کەوتە پێکەنین وە شار بە شاری ئازاد ئەکرێن.\nبژی کورد وە کوردستان.\nله لایه‌ن ئاژانسی ده نگو باسی کوردستان ajansknews kl. ۴/۲۹/۱۳۹۱ ۰۵:۵۰:۰۰ قبل‌ازظهر


١.١ ژیانی تایبەتی و مردن\n٢ سەلماندنی بیردۆزەکانی\n٣.١ زانستی میکانیک\nسێر ئایزک نیوتن\nوێنەی ئایزک نیوتن لەلایەن گۆدفری نێلەر لە ساڵی ١٦٨٩.\n٢٥ی کانوونی یەکەمی ١٦٤٢\n٢٠ی ئازاری ١٧٢٧ (٨٤ ساڵ)\nکێنسینگتۆن، میدڵسێکس، ئینگلتەرا\nفیزیا, بیرکاری, گەردوونناسی, فەلسەفەی سروشتی, کیمیا, ئایینزانی مەسیحی\nسێر ئایزک نیوتن (بە ئینگلیزی: Sir Isaac Newton) (٢٥ی کانوونی یەکەمی ١٦٤٢ -٢٠ی ئازاری ١٧٢٧)فیزیکزان، بیرکار، ئەستێرەناس، فەیلەسوفی سروشتی، کیمیاگەر و زانای ئیلاھیاتی خەڵکی ئینگلیز و لە پیاوانی ئەنجومەنی پادشایی بوو. نیوتن لە لایەن لێکۆڵەران و خەڵکی ئاسایییەوە وەکوو یەکێک لەو کەسانەی کە گەورەترین کاریگەریی لەسەر مێژووی مرۆڤ درووستکردوە دەناسرێت.\nنیوتن لە ووڵترۆپ مانۆری سەر بە ناوچەی لینکۆڵن شایەر لە دایکبووە کە باوکی کۆچی دوایی کرد ئەم لە سکی دایکیدا بووە بە سێ مانگ، پاش ئەوەی نیوتن تەمەنی بوو بە دوو ساڵ دایکی شویکردووە بە پیاویکی ترو نیوتنی لای نەنکی بەجێھێشت، نیوتن سەرەتای ژیانی بە کولە مەرگی و بەبێ دایک و باوک بەسەر برد، نەنکی ھەوڵێکی زۆری دا بۆ پێگەیاندن و خستنە بەر خوێندنی، لە سالی ١٦٦١دا دواناوەندی تەواو کرد و لە شاری کامبریج لە کۆلێجی ترینیتی وەرگیرا، ئەو کۆلێجەی کە نیوتن دەستی بە خوێندن کرد تیایدا لەسەر ڕێچکەی فەلسەفی ئەرەستوو دەیان خوێند، بەلام نیوتن حەزی بە لێکۆڵینەوەی فەیلەسووفەکانی ئەو سەردەمەی خۆی دەکرد وەکوو دێکارت و گالیلێو گالیلەی و کۆپەرنیکۆس و یۆھانس کێپلەر. لە ساڵی ١٦٦٥ دا نیوتن دەستی بە داڕشتنی بیردۆزێک کرد کە لە پاشە ڕۆژدا بە (ژمێرەزانی زۆر بچووک) ناسرا کە بەشێکە لە بیرکاری، پاش ئەوەی کە نیوتن بڕوانامەی زانکۆی بە دەستھێنا لەو ساڵەدا نەخۆشی پەتا لە ئەورووپا بڵاوبوەوە کە بە پەتا گەورەکەی لەندەن ناسراوە، کە بووە ھۆی داخستنی زانکۆکە، پاش بەجێھێشتنی زانکۆ نیوتن بۆ ماوەی دوو ساڵ لە ماڵەوە مایەوە و خۆی بە لێکۆڵینەوەی (ژمێرەزانی و ئاوێزە و یاسای کێشکردنی زەوییەوە) سەرقاڵ کرد و پەرەیدا بە بیردۆزەکانی. لە ساڵی ١٦٦٧ گەڕایەوە بۆ زانکۆی کامبریج و وەکو ھاوەڵی سیانەی پیرۆز کار بەدەست بوو.\nژیانی تایبەتی و مردن[دەستکاری]\nنیوتن لە ژیانی خۆیدا ژنی نەھێناوە و کەسی لە پاش بەجێنەماوە. دوا رۆژەکانی ژیانی خۆی لە شاری لەندەن بەسەر برد و ھەر لەو شارەش لە ڕۆژی ٢٠ی ئازاری ١٧٢٧ ماڵ ئاوایي لە جیھان کرد و لە گۆڕەپانی وێست مانچستەر ئابی تەرمەکەی بە خاک سپێردراوە.\nنیوتن بیست و پێنج ساڵی دوایی تەمەنی خۆی لە دژایەتی کردنی لیبنزدا بەسەر برد کە یەکێک بوو لە نەیارانی ئەو، لیبنز ھەمیشە نیوتنی بە فێڵباز لە قەڵەم دەدا ئەویش ھەوڵی ئەوەی دەدا کە لە ڕێگەی سەلماندنی بیردۆزەکانیەوە بەر پەرچی لیبنز بداتەوە، لە ساڵی ١٦٧٠ بۆ سالی ١٦٧٢ نیوتن لێکۆڵینەوەیەکی چڕو پڕی لە سەر زانستی بینین ئەنجامدا و لە پاشانیش بەشێوەکی زانستیانە بۆچوونەکانی خۆی سەلماند ، جاریکی دیکە نیوتن بۆ لێکۆلیینەوە لەسەر ئەو بنەمایانەی کیبلر دایڕشتبوو لەسەر کایەی کێشکردنی زەوی دەستپێکردەوە پاش ئەوەی راوبۆچونی ھەردوو زانا (ھۆک و فلامیستد)ی سەبارەت بە دەرئەنجامەکانی لە لێکۆلینەوەکەی وەرگرت دەر ئەنجامی ئەو لیکۆلیینەوەیەی ئاشکراکرد کە یاساکانی جوڵەی لە خۆگرتبوو. لە ساڵی ١٧٠٣ دا نیوتن بە ھۆی شارەزاییەوە لە زانستی فیزیادا بو بە سەرۆکی ئەکادیمیای شاھانە، لە ساڵی ١٧٠٥ دا لەلایەن شاژنی بەریتانیای ئەو کاتەوە کە ناوی (ئان) بوو وەک ڕێزلێنانێک لە کارەکانی نازناوی سوار چاکی لێنرا.\nپەرتووکەکەی بەناوی "پرەنسیپە بیرکارییەکانی فەلسەفەی سروشتی" (بە لاتین: Philosophiæ Naturalis Principia Mathematica) کە ساڵی ١٦٨٧ دەرچووە، بە یەکێک لەو پەرتووکانەی کە گەورەترین کاریگەریی لە سەر مێژووی زانستدا ھەبووە دەژمێردرێت و بناغەی بۆ بەشیکی گەورە لە میکانیکی کلاسیک داناوە. لەم پەرتووکەدا، نیوتن وەسفی یاسای ڕاکێشانی گەردوونی و ھەرسێ یاساکانی جووڵەی کردووە، کە زاڵێتی پەیدا کرد بەسەر ڕوانگەی زانستیی سێ سەدەی داھاتووی خۆیدا سەبارەت بە گەردوونی فیزیکی. نیوتن بە سەلماندنی تەبایی و جۆربوونی یاساکانی کیپلەر بۆ جووڵەی ھەسارەیی لەگەڵ بیرۆکەی ڕاکێشانەکەی خۆی، نیشانی دا کە جووڵەی شتەکان لە سەر زەوی و جووڵەی تەنە ئاسمانییەکان یەک کۆمەڵە یاسای سروشتی دەستی گرتووە بەسەر ھەردووکیاندا و بەم جۆرە ھیچ گومانێکی لە دەوروپشتی بیرۆکەی ناوەندێتیی خۆر نەھێشتەوە و ڕاپەڕینی زانستیی پێشخست.\nلە میکانیکدا، نیوتن پرەنسیپەکانی مانەوەی ڕاوەش و ڕاوەشی گۆشەیی داڕژاند. لە زانستی بینیندا، یەکەم تێلیسکۆپی پێچەوانەکەری داھێنا، ھەروەھا گەشەی بە بیردۆزی ڕەنگەکان دا، پتشبەستوو بەوەی کە پەپکەی شیکەرەوە دەتوانێت تیشکی سپی بگۆڕێت بە ڕەنگەکانی پێکھێنەری شەبەنگی بینراو.\nلە بیرکاریدا، نیوتن ئیعتیباری گەشەپێدانی هەژماری جیاکاری و تەواوکاریی لەگەڵ گۆتفرید لایبنیتسدا کردە دووکوتەوە. ئەو ھەروەھا بیردۆزی دووڕستەییی گشتی پێدراوی سەلماند، گەشەی دا بەو شێوازە کە ئەمڕۆکە شێوازی نیوتن بۆ نزیکبوونەوە بە سفرەکانی فانکشنی پێ دەڵێن.\nشوێن و پایەی نیوتن ھەر بەرز و پلەدار بووە لە نێو زانایاندا، بەپێی ئەو ڕاپرسییەی ساڵی ٢٠٠٥ کە پەیوەندیدار بوو بە زانایانی "کۆمەڵگە شاھانە"ی بریتانیا، کە پرسی ڕاپرسیییەکە دەیوت (کام زانا گەورەترین کاریگەری لەسەر مێژووی زانست ھەبووە، نیوتن یان ئەلبەرت ئاینشتاین لە ئەنجامی ڕاپرسییەکەشدا نیوتن ئەو پلەیەی بەدەستھێنا، کە خاوەنی زۆرترین و گەورەترین کاریگەرە. لەگەڵ ئەوەی نیوتن کەسێکی ئیماندار بووە ھەرچەندە لەگەڵ ھیچ ئاینێکی سەرەکیدا ڕێکنەکەوتووە. بە پێی کتێبی "مایکڵ ھارت" کە لە سالی ١٩٧٨ دا بڵاوی کردەوە تیایدا ناوی گرنگترین ١٠٠ کەسایەتی مێژووی مرۆڤایەتی نووسیوە و بە پێی پلە ڕێکیخستوون، نیوتنی لە پلەی دووەمدا داناوە.\nئایزک نیوتن - ویکیپیدیای ئینگلیزی\n^ During Newton's lifetime, two calendars were in use in Europe: the Julian or 'Old Style' in Britain and parts of northern Europe (Protestant) and eastern Europe, and the Gregorian or 'New Style', in use in Roman Catholic Europe and elsewhere. At Newton's birth, Gregorian dates were ten days ahead of Julian dates: thus Newton was born on Christmas Day, 25 December 1642 by the Julian calendar, but on 4 January 1643 by the Gregorian. By the time he died, the difference between the calendars had increased to eleven days. Moreover, prior to the adoption of the Gregorian calendar in the UK in 1752, the English new year began (for legal and some other civil purposes) on 25 March ('Lady Day', i.e. the feast of the Annunciation: sometimes called 'Annunciation Style') rather than on 1 January (sometimes called 'Circumcision Style'). Unless otherwise noted, the remainder of the dates in this article follow the Julian Calendar.\n^ Michael White, Isaac Newton (1999) page 46 Archived ٢٧ی نیسانی ٢٠١٦, at the Wayback Machine.\n^ Waste Book. Cambridge University Digital Library. سەردان لە ڕێکەوتی 10 January 2012.\n^ http://venn.lib.cam.ac.uk/cgi-bin/search.pl?sur=&suro=c&fir=&firo=c&cit=&cito=c&c=all&tex=RY644J&sye=&eye=&col=all&maxcount=50[بەستەری مردوو]\nکۆمنزی ویکیمیدیا، میدیای پەیوەندیدار بە Isaac Newton تێدایە.\nDieser Artikel basiert auf dem Artikel ئایزک نیوتن aus der freien Enzyklopädie Wikipedia und steht unter der Doppellizenz GNU-Lizenz für freie Dokumentation und Creative Commons CC-BY-SA 3.0 Unported (Kurzfassung). In der Wikipedia ist eine Liste der Autoren verfügbar.


عومەر باڵەکی: ئەو قەیران‌گەلەی کۆماری ئیسلامی لەپێناو مانەوەیدا دروستی کردوون، بەڕووی خۆیدا تەقیونەتەوە – KDPmedia\nHomeدیمانەعومەر باڵەکی: ئەو قەیران‌گەلەی کۆماری ئیسلامی لەپێناو مانەوەیدا دروستی کردوون، بەڕووی خۆیدا تەقیونەتەوە\n25/10/2021 دیمانە, هەواڵ\n[سیاسەتی دەرەوەی کۆماری ئیسلامی لە بارودۆخی ئێستادا، گۆڕانی هاوکێشە سیاسییەکانی ناوچە و چۆنیەتی خۆدیتنەوە و خۆگرتنەوەی ئێران لەم هاوکێشانەدا، گرژییەکانی ئێران لەگەڵ وڵاتانی دراوسێی و کێشە و ئارێشە و قەیرانە نێوخۆییەکانی ئێران کە کۆماری ئیسلامی بە سیاسەتی میلیتاری دەیەوێ مودیرییەتیان بکا؛ چەند تەوەری سەرەکیی وتووێژی “کوردستان” لەگەڵ بەڕێز عومەر باڵەکی، ئەندامی دەفتەری سیاسیی حیزبی دێموکراتن.]\nکۆماری ئیسلامی زیاتر لە چل ساڵە بۆ هەناردەی شۆڕشی ئیسلامی بۆ وڵاتانی دی خەرج دەکا و قەیرانخوڵقێنی دەکا. دەکرێ لە ڕوانگەی ئێوەوە دەسکەوتەکانی لەو کارە هەتا ئێستا چی بووە؟\nکۆماری ئیسلامی بە دروستکردنی ئەو قەیرانانەی کە لە دەرەوەی وڵات ناویەتەوە و مەبەستیشی بەهێزکردنی خۆی بووە، نەک سەرکەوتوو نەبووە بەڵکوو وردە وردە ئەو قەیران‌گەلە خەریکن بە ڕووی خۆیدا دەتەقێتەوە. بۆ؟ چونکە قەیرانە نێوخۆییەکان بە ڕادەیەک قووڵ بوونەتەوە کە نیزام ئەگەر بیشیهەوێ ناتوانێ چارەسەریان بکا. قەیرانخوڵقێنی لە دەرەوەشی زیاتر بۆ هەڵدانی سەرنجەکان بۆ دەرەوەی وڵات و دوورخستنەوەی لە کێشەکانی نێوخۆییەکانە. بەڵام ئەمە ئێستا دادی نادا، چونکی لە سەردەمی تەقینەوەی زانیارییەکاندا پێوەندییەکان لەگەڵ یەکتری و پێوەندییە نێودەوڵەتییەکانیش ئاڵوگۆڕیان بەسەردا هاتووە. کاتێک کۆماری ئیسلامی هاتە سەرکار، دنیا دوو جەمسەریی ڕۆژهەڵات و ڕۆژئاوا کۆمەڵێک بەرژەوەندیی پێک‌ناکۆکی لە ناوچەدا دروست کردبوو کە کۆماری ئیسلامی لەپێناو بەرژەوەندیی خۆیدا کەڵکی خراپی لێ وەردەگرت. بەڵام بە نەمانی بلۆکی سۆڤییەت ئەوە پتر لە سێ دەیەیە کە هاوکێشەکان و تەنانەت بەرژەوەندییەکانیش گۆڕاون. تۆ دەبینی وڵاتێکی وەکوو تورکیە لە سەردەمانێکدا بێ ئەوەی ئەندامی یەکیەتیی ئورووپاش بووبێ، دەبێتە ئەندامی ناتۆ، بەڵام بۆ ئەندامی ناتۆیە! چونکە ئەودەم جیهانی ڕۆژئاوا وای دەخواست دیوارێک هەبێ لە بەرانبەر بلووکی سۆسیالیستی و یەکیەتیی سۆڤییەتدا و هەڵکەوتەی ستراتیژی و ژیۆپۆلۆتیکی تورکیە وای کردبوو کە ئەو گرینگییەی بدرێتێ. بەڵام ئێستا چاو لێ دەکەی ئەو پێوەندییانە گۆڕاون و، تورکیە لەگەڵ ڕووسیە تا ڕادەیەک هاوپەیمانە و لەسەر هەندێ بابەت تەنانەت کێشەی لەگەڵ ئەمریکا و هاوپەیمانەکانی پێشووی هەیە.\nمەبەستم ئەوەیە کە گۆڕانی هاوکێشەکان ئاڵوگۆڕی لە بەرژەوەندییەکاندا دروست کردووە، مەسەلەن لە سنووری ڕۆژهەڵاتی ئێران سەردەمانێک کە تازە کۆماری ئیسلامی هاتبووە سەر کار، شەڕی موجاهیدینی ئەفغان لەگەڵ یەکیەتیی سۆڤیەت هەبوو. لەو کاتەوە دوو جار نیزامی سیاسی لەو وڵاتە گۆڕاوە و، ئێستا تاڵیبان دووهەم جارە بە ئایدیای تایبەت بە خۆیەوە دەبێتەوە دراوسێی ئێران. لە خوارەوە و لە باشووری وڵات لە کەنداو کۆمەلێک وڵات دەبینین کە سیاسەت و ڕوانگەیان مەسەلەن لە پێوەندی لەگەڵ ئیسڕائیل‌دا گۆڕاوە و ئێستا دەبنین خەریکن باڵوێزخانە و کۆنسوولگەری و پێوەندیی ئابووریی لەگەڵ دروست دەکەن. بۆیە هاوکێشەکان گۆڕدراون، مادام هاوکێشەکان گۆڕدراون ئەو قەیران‌خوڵقێنانەی کە کۆماری ئیسلامی لە دەرەوەی سنوورەکانی خۆی کردووینی و ئیستاش لە هەوڵی دروست کردنییان دایە، کاریگەرییەکی ئەوتۆیان نەماوە. مادام کاریگەریی خۆیانیان لەدەست داوە، زۆر سروشتییە کە بە ڕووی خۆیدا دەتەقێتەوە و مادام بە ڕووی خۆیدا دەتەقێتەوە، کۆماری ئیسلامی لە بەرامبەریاندا بەرگە ناگرێ و پێداگریی لەسەر ئەو سیاسەتە بە زیانی خۆی دەشکێتەوە.\nباستان لەوە کرد کە هاوکێشە سیاسییەکان گۆڕدراون، هاوپەیمانییەکان و بەرژەوەندییەکان گۆڕدراون، ئەدی کۆماری ئیسلامی نەگۆڕاوە؟\nئەگەر دەستەبەندییەک سادە بکەین لەنێو سیستەمە حکوومەتییەکان‌دا، دەتوانین بڵێین کە جیهان بە شێوەیەکی دێموکراتیک و نادێموکراتیک لە سیستەمە سیاسییەکاندا ئیدارە دەکرێ، ئەم وڵاتانەی کە بە شێوەی دێموکراتیک ئیدارە دەکرێن، لەو وڵاتانەدا دەستاودەست کردنی دەسەڵات هەیە، خەڵک بڕیار دەدەن، دەسەڵات لە بەرامبەر خەڵکدا بەرپرسیارن و دەوڵەتەکان بەوە دەروەستن. بەڵام لەو سیستەمانەی کە بەشێوەی نادێموکراتیک بەڕێوە دەچن، دەستاودەست‌کردنی دەسەڵات لە مانای خۆی بەتاڵ کراوەتەوە و هەوڵەکان بەردەوام بۆ سەپاندنی هەیمەنە و هێژمۆنیی زیاترە ئەویش لە ڕێگای سەرکوت و زەبروزەنگەوە، کە کۆماری ئیسلامیی ئێران یەک لەوانە.\nئەو سیستەمە نادێموکراتیکانە یەکێک لە ڕێکارەکانیان قەیران‌خوڵقێنییە لە نێوخۆی وڵات و لە دەرەوی سنوورەکانیان. بۆچی؟ بۆ ئەوەی کە ئامرازیان بەچەنگەوە بێ، هێزیان بەچەنگەوە بێ. بۆ ئەوەی بە خەڵکەکە بڵێن، هەڕەشی نیزامیمان لەسەرە، هەرەشەی ئەمنیەتی و فەرهەنگیمان لەسەرە و بە بیانووی جۆڕاوجۆر و دروستکردنی قەیران، ئەو جۆرە سیستەمانە دەیانەوێ هێزی سەرکوتی خەڵکیان بەدەستەوە بێ. کۆماری ئیسلامی یەک لەو ڕێژیمانەیە کە بۆ مانەوەی خۆیان بەردەوام ئەو سیاسەتەی گرتووەتە بەر. وەک باسم کرد زۆر لە هاوکێشەکانی ناوچە گۆڕاون، بەڵام نیزامی کۆماری ئیسلامی گۆڕانی بەسەردا نەهاتووە. ئەو ڕێژیمە بەردەوام دەیهەوێ خۆی یەکدەستتر و داخراوتر بکا و لە بەردەوامیی گۆڕانی دەوڵەتەکانیشدا هەر بەدوای ئەوەوە بووە.\nهاتوچۆیەکانی “ئەمیر عەبدوللاهیان”، وەزیری دەرەوەی ئێران لەو ماوەیەدا بۆ ڕووسیە و وڵاتانی دیکەی ناوچە زۆر بوون و هەست دەگرێ ئەوە لە مەترسییەکەوە سەرچاوە دەگرێ. لە زۆر شوێن، بۆ نموونە لوبنان، یەمەن، عێڕاق و سووریەدا ڕەوتی ڕووداوەکان بەدڵی کۆماری ئیسلامی ناچێتە پێش. هۆکارەکانی ئەو دۆخە چین؟\nمەترسییەکانی سەر کۆماری ئیسلامی بۆ گۆرانی ئەو هاوکێشە سیاسییانە دەگەڕێتەوە کە باسمان کرد، بەڵام مەسەلەی ڕووسیە کەمێک جیاوازترە. ٣٠ ساڵ لەوە پێش یەکیەتیی سۆڤیەت بەرژەوەندییە سیاسی و ئابوورییەکانی جۆرێک بوون و ئێستا بەرژەوەندییەکانی شتێکی دیکەن. هۆکارەکانیش ڕوونن: یەکەم، ئەو وڵاتانەی کە پێشتر بەشێک لە یەکیەتیی سۆڤییەت بوون، ئەگەر نەڵێم هەمووی بەڵام بەشی زۆریان ئەگەرچی وڵاتی سەربەخۆی سیاسین، کەچی حەوشە خەڵوەتی سیاسەتی دەرەوەی ڕووسیەن. ڕووسیە ئێستاشی لەگەڵ بێ لە هەرکام لەم وڵاتانە پێگەی سەربازی و، بەرژەوەندی ئابووریی لەگەڵیان هەیە.\nدوویەم، هەر لەو ماوەیەدا کۆمەڵێک کێشە لە نێوان ئێران و ئازەربایجان سەریان هەڵدا کە ئێرانی تووشی ترس و نیگەرانی کردووە. کۆماری ئیسلامی لە ئێستادا دوو کێشەی جیددی لەبەردەم دایە کە یەکیان پرسی نەتەوایەتیی نەتەوە نافارسەکانە، بۆ نموونە مەسەلەی کورد کە بەشێک لە ترسەکەی کۆماری ئیسلامی بۆ فاکتەرە دەرەکییەکانی شوێندانەر لەسەر ئەو پرسە دەگەڕێتەوە. لە هەمان حاڵدا لە مەسەلەی هاوپێوەندیی نێوان تورکیە و ئازەربایجان و کێشەی ئازەربایجان لەگەڵ ئەرمنستاندا، ئێران دەیەوێ سوودی سیاسی و ئابووریی خۆی لێ ببینێ و هێژمۆنیی خۆی وەک هێزی ناوچەیی لەو هاوکێشانەدا بپارێزێ.\nکۆماری ئیسلامی لە چەند مانگی ڕابردوودا بەردەوام هەڕەشەی لە ئۆپۆزیسیۆنی دەرەوەی وڵات بەتایبەت کوردەکان کردووە و بەردەوام مانۆڕ و جموجۆڵی نیزامیی بووە. ئەو مەترسییانە چین کە ڕێژیم لێیان تۆقیوە؟\nکۆماری ئیسلامی بەو مانوڕانەی لەو ماوەیەدا بەڕێوەی بردن، یەکەم ویستی بە خەڵکی ئازەری زمان یان ئازەرییەکان بڵێ هەرەشەی کوردەکانتان لەسەرە و ئەوە ئێمەین هەوڵ دەدەین ئەو هەڕەشانە نەهێڵین، چونکە کوردەکان دەیانەوێ خاکی ئێران دابەش ببێ و ئەوە پیلانی ئیستکباری جیهانییە و چی و چیی دیکە کە بۆخۆشیان دەزانن وا نییە. بەڵام ئەوە دوژمنایەتیی تەنیا لەگەڵ کوردی ڕۆژهەڵات نییە، بەڵکوو ئەوە دوژمنایەتی لەگەڵ پڕۆسەیەکە بەناوی پرۆسەی ماف و ئازدییەکانی کورد لە هەر چوارپارچەی کوردستان. لە ئێستادا کۆماری ئیسلامی لەسەر سنوورەکانی لەگەڵ تورکیە و باشووری کوردستان نیزیک بە ٦٠ پایەگا و بنکە و قەڵای گەورە و زەبەلاحی دروست کردووە کە بە درێژایی مێژوو، تەنانەت لە دەورانی عوسمانی و سەفەویشدا کە ئەم دوو هەرێمە پێکەوە شەڕیان هەبوو، ئەو ناوچانە سنوورییانە ئەوەندە میلیتاریزە نەبوون. بەڵێ پرسیارەکە دەقیقە کە هەڕەشە و مەترسییەکان چین؟ ڕاستییەکەی ئەوەیە کە کۆماری ئیسلامی لە هەر ئاڵوگۆڕێک دەترسێ. وەک بە درێژی باسمان کرد لە نێوخۆدا نوقمی قەیرانی ئابووری، فەرهەنگی، سیاسی و کۆمەڵایەتییە و ڕێژیم لە قووڵبوونەوەی ئەو قەیرانگەلە و پێکەوە تەقینەوەیان زراوی چووە. پێشی وایە ئەو تەقینەوەیە ئەگەر ڕوو بدا، کوردستان لە هەموو جێگایەک لەسەرپێ تر و هەستیارترە و بۆ ئەوەی پێش بە ڕەوتی ڕووداوەکان بگرێ، هاتووە سنوورەکان بە هێزی نیزامی دەتەنێ. هێزی نیزامی ڕاستە ڕەنگبێ هەیمەنەیک بسەپێنێ، بەڵام لە بەرامبەر دەریای خڕۆشانی خەڵکدا هیچی لە دەست نایە و مێژوو پڕە لەو ئەزموونانە.\nئامانجێکی دیکەی ڕێژیم وەک پێشتریش گوتم دروستکردنی کێشەیە لەنێوان کورد و ئازەری لە ناوچەدا، لەحاڵێکدا کورد و ئازەری تا پێش هاتنەسەرکاری کۆماری ئیسلامی لەو جوغرافیایەدا هیچ کێشەیەکیان نەبووە. بۆیە یەکێک لەو قەیرانانە کە نیزامی کۆماری ئیسلامی دروست کردووە و پێشتر باسمان کرد، کێشەی کورد و ئازەرییە کە نانی لێ دەخوا. بۆیە بە لانێکەوە دەیەوێ ئەو کەلێنە قووڵتر و قووڵتر بکا و بەلانێکی دیکەوە لە کێشە لەگەڵ ئازەربایجانیش، ترسێکی لە ئازەرییەکانی ئێران هەیە. ڕێژیم دەترسێ ئەو هەستە نەتەوایەتییەی ئازەرییەکان گەشە بکا و، ڕۆژێک بەڕوویدا بتەقێتەوە. بۆیە ئێستا، بەهەر جۆرێک بێ دەیەوێ ئەو هەیمەنەیە بسەپێنێ و بڵێ ئەوە خاکی ئێرانە و تەنانەت ئازەربایجانیش بەشێک بووە لە ئێران و… . بەگشتی کۆمەڵێک پرسگەلی ئەوا لە ناوچەکەدا هەن، بۆیەشە کۆماری ئیسلامی ترسی ڕێ نیشتووە و ئەو ترسەی لە حیزبە کوردییەکان و هەروەها وزەی خەباتگێڕی خەڵکی کوردستان و گەشەی هەستی نەتەوەیی لە نێو پێکهاتەکانی دیکەی ئێرانیشدا هەر دێ و زیاتر دەبێ.\nیانی پێتان وایە کۆماری ئیسلامی مودیرییەتی ورووژاندنی ئازەرییەکان لەدژی کوردەکانی لەدەست چووەتە دەرێ، بۆیەشە شوینیزم و پانتورکیزم بەو شێوەیە خۆی دەنوێنێ؟\nهەستی نەتەوایەتیی ئەوکاتە کە گەشە دەکا، ئەوکاتە کە سەر هەڵدەدا، هەموو ئەو سنوورانە دەبەزنێنێ. بۆیە ئازەرییەکانی ئێران یان بڵێین تورکەکان سروشتییە کە خۆیان بە یەک نەتەوە دەزانن. چ ئەوانەی لە ناوچە ئازەرییەکانی ئێرانن و چ ئەوانەش کە لە وڵاتانی دیکە‌ن. بۆیە ئەو هاوسۆزییە لەنێوان تورکەکان لە ئێران و کۆماری ئازەربایجان هەیە، ئەوە لە مەسەلەی شەڕی نێوان ئازەربایجان و ئەرمنستاندا هەر زۆر دیار بوو. ئەگەر سەرنج بدەینە وتاری ئیمام جومعەی شارە ئازەرییەکان، مەسەلەن ئەوانە کە هەر هەموویان نوێنەری ڕێبەری کۆماری ئیسلامین و لەلایەن ئەوەوە داندراون، کەچی ئەوان بەپێچەوانەی سیاسەتی ئێران کە دۆستایەتییەکی باشی ئابووریی لەگەڵ ئەرمنستان هەیە؛ بەپێچەوانەی سیاسەتی ڕەسمیی حکوومەت هەڵوێستیان گرت، هاتن لە خوتبەی نوێژی هەینیدا، پشتیوانییان لە ئازەربایجان کرد و تەنانەت ئەو کێشەیە چووە نێو مەجلیس.\nئەگەر وایە، نیزامی کۆماری ئیسلامی هەستی بەو مەترسییە کردووە. لێرەدا کۆماری ئیسلامی بەرەوڕووی دوو فاکتەر بۆتەوە کە یەکیان کوردەکانە و ئەوی دیکەش ئازەرییەکان. بۆیە ڕەنگبێ ئاسانترین شێوازی مودیرییەتی ئەو دوو پرسە پڕ مەترسییە بۆ کۆماری ئیسلامی نانەوەی ئاژاوە و ناکۆکی لەنێوان ئەم دوو نەتەوەیەدا بێ. کە دیارە ڕووناکبیرانی هەر دوو نەتەوە و حیزب و لایەنە سیاسییەکانی هەر دوو نەتەوە بەخۆشییەوە زۆر بە وردبینی و سەرنجەوە لە مەسیرێکدا دەڕۆنە پێشێ کە پیلانەکانی کۆماری ئیسلامی پووچەڵ کەنەوە. مەسەلەن زۆر باسی ڕێککەوتنی کۆماری کوردستان و کۆماری دێموکراتیکی ئازەربایجان لە تەورێز دەکرێ. بەڵام من باسی ئەوە ناکەم، باسی ئەوە دەکەم لە ڕۆژی ٢٩ی بەفرانباری ساڵی ١٣٢٤، ئاڵای کوردستان لە نەغەدە هەڵکراوە و پێشوازییەکی گەرموگوڕیشی لێ کراوە، بەبێ ئەوەی هیچ کێشەیەک ڕوو بدا یان بەبێ ئەوەی هیچ ئازەرییەک گرفت بۆ کورد یان کوردێک کێشەیەک بۆ ئازەرییەک دروست بکا. دەمەوێ بڵێم ئەو دوو نەتەوەیە لە تەنیشت یەکتر ژیاون و لە تەنیشت یەکتر مەحکووم بە ژیانن لەگەڵ یەکتری، بەڵام نیزامی کۆماری ئیسلامی هات ناکۆکیی لەنێواندا دروست کردن و ئێستاش دەیەوێ ناکۆکییەکان قووڵتر ببنەوە کە وەک گوتم نابێ بهێڵین پیلانەکانی ڕێژیم سەر بگرن.\nئەگەر هەڕەشەکانی ئەم دواییانە کۆماری ئیسلامی بۆ سەر هەرێمی کوردستان و حیزبە کوردییەکانی ڕۆژهەڵات و هەڵبژاردنەکانی پاڕلمانی عێڕاق ئاوا چاو لێ بکەین کە بیەوێ دەنگ‌هێنانەوەی هێزەکانی سەر بە خۆی گوشارێکی زیاتر لەسەر حیزبە کوردییەکان دروست بکا؛ بەپێی ئاکامی هەڵبژاردنەکان چۆن شرۆڤەی ئەو بابەتە دەکەن؟\nنیزامی کۆماری ئیسلامی لە ڕۆژی یەکەمی هاتنە سەرکاریەوە هەتا ئێستا، لە دوژمنکاری بەنیسبەت کورد و بەنیسبەت حیزب و لایەنە کوردییەکان غافڵ نەبووە و ئەوەی لەدەستی هاتووە کردوویەتی. کەوایە، لە داهاتووشدا دەیکا. مەسەلەیەکی دیکە وڵاتێکی وەکوو عێراقە کە خەریکە خۆی دادەڕێژێتەوە و ئێرانیش بەئاشکرا دەستێوەردانی تێدا دەکا. دەستێوەردانەکانی ئێران لە دوای ڕووخانی سەدام حوسێنەوە بە میلیشیاسازی دەستی پێ کردووە و کاریگەریی زیانباریشی لەسەر پڕۆسەی بنیاتنانەوەی عێڕاقی نوێ بووە کە لایەنەکان دەیانەوێ لەڕێگەی دێموکراسی، سندووقەکانی دەنگدان و لێک‌تێگەیشتنەوە هەنگاوی بۆ بنێن و کۆماری ئیسلامیی ئێران کۆسپ بووە. هەڵبەت پرسی سیاسی لە عێڕاق و جۆری حکوومەت و سازان و هاوکێشە نێوخۆییەکانی ئەم وڵاتە پیوەندیی بە عێڕاقییەکانەوە هەیە کە بۆخۆیان بڕیاری لەسەر دەدەن. بەڵام ئێران لێرەش شکستی خواردووە، ئەوە لە دەنگ‌نەهێنانەوە و دابەزینی دەنگی ئەو لایەنانەی بەئاشکرا لەلایەن کۆماری ئیسلامییەوە سپۆنسەری دەکرێن دیارە، لەحاڵێکدا هەزینەیەکی یەکجار زۆریشی بۆ کردووە.\nمەسەلە هەر شکستی سیاسەتەکانی کۆماری ئیسلامی لە عێراق نییە، لە هەموو ناوچەیە. ڕێژیم دەیویست هیلالی شیعە دروست بکا کە بۆ دروست نەبوو. چونکە بەشێک لەو هیلالی شیعەیە عێراقە کە ڕەوتی سیاسی لە عێراق بە جۆرێک دەچێتە پێش کە ئیزن نادا ئەو وڵاتە بەشێک لە پڕۆژەکانی کۆماری ئیسلامی بێت. یان شوێنێکی دیکەی هیلالی شیعە دەگاتە لوبنان، بەڵام کە سەیری گۆڕانکارییە سیاسییەکانی لوبنانیش دەکەی، دەبینی پێگەی ئەو هێز و لایەنانەی سەر بە کۆماری ئیسلامی لەو وڵاتەن، ڕۆژ لەگەڵ ڕۆژ لاواز و لاوازتر دەبێ. ئەوە جیا لەوەی کۆمەڵە فاکتەرێکی دیکەی وەک ئابووری و ئەمنییەتی جیهانی ڕێگر بوون لەوەی ئێران لەو ستراتیژییەدا سەرنەکەوێ و بارودۆخەکە بەسەریدا بڕووخێ.\nبەڵام ئایا ئێران هەروا دەست لەسەر دەست دادەنێ؟ بەتایبەت لە پێوەندی لەگەڵ حیزبە کوردییەکاندا؟\nبەو ناسینەی لە کۆماری ئیسلامی هەمانە و بەپێی ئەم هەلومەرجە ئێران ڕەنگە دەست بۆ هیندێک کار ببا کە نە لە عورفی نێودەوڵەتیدا جێگای پەسندن و نە لە عورفی دراوسێیەتیی دەوڵەتەکان لەگەڵ یەکتر دە%8


کۆلێجی ياساو ڕامیاری / به‌شی دبلۆماسی لە چواچیوەی وانەی : Negotiation in Practice and Theories وانه‌یه‌ك ڕێکدەخات\n2018-04-02 (دووشەم) [ کۆلێجی یاسا و رامیاری ]\nڕۆژی دوو شه‌ممه کاتژمێر سێی پاش نیوه‌رۆى 2-4-2018 به‌شی دبلۆماسیه‌تی کۆلێجی ياساو ڕامیاری زانکۆى گەشەپێدانى مرۆیى له چوارچیوه‌ی وانه‌ی (Negotiation in Practice and Theories) وانه‌یه‌كی بۆ به‌رێز فه‌ره‌یدون عبدالقادر بە ناونیشانى (چۆنیه‌تی دانوستان- گفتوگۆ) رێكخست كه به‌م شێوه‌یه خواره‌وه بوو:-\nلەماوەی ٢ کاتژمێری وانەکەدا لەبارەی گفتوگۆی کاری دیبلۆماسی باڵا لە سه‌ر رەوتی جوڵانەوەی ڕزگاریخوازانەی گەلەکەمان وتەوە كه تیایدا جه‌ختی كرده‌وه له:\n- گفتوگۆکانی شێخ مەحمود لەگەڵ ئینگلیز و لەگەڵ تورکیاو ئۆزدەمیردا.\n- گفتوگۆ لەسەردەمی بەعسییەکان و عبدالسلام عارف ، پاشان لەگەڵ بەعس لەکودەتای دوهەمیندا.\n- تاهاتە سەر باسی گفتوگۆ لەساڵی ١٩٨٣ - ١٩٨٥ نێوان یەکێتی نیشتمانی کوردستان و ناوەندی بەغداد.\n- وە گفتوگۆی ساڵی ١٩٩١ کە بۆ یەکەمین جار مام جەلال و بارزانی پێکەوە بەرانبەر عێراق بەشدارییان کرد.\nلەو وانەیەدا بەڕێزیان باسی لە هەلومەرجی نێودەوڵەتی و ناوچەیی کرد، هەروەها درێژەی پرۆژەکانی کوردو ئەنجامەکانی باسکرد.\nلەم وانەیەدا خویندکاران ئاشنا ئەکران بە تیوەرییەکانی دانوستان بەدوو ئاراستەی جیاواز، یەکەم ئاراستە بریتیە لە دانوستان لە نیوان دەولەتان و وە دووەم ئاراستە بریتیە لە دانوستان لە نیوان دەولەت و ھیزە ئۆپۆزسیۆنەکان لە دەولەت. ئامانجی سیمنارەکە بریتی بوو لە گیرانەوەی میژووی دانوستانەکانی نیوان کورد و دەولەتی عیراق لە سەرەتای ١٩٦٠ ھەتا سالی ١٩٩٢.\nلە دریژەی سیمنارەکەدا بەرێز فەریدون عبدالقادر باسی ئەو کاتەی کرد کە لەگەل بەریز (مام جلال) دا بەشداری دانوستانەکانیان کرد لەگەل حکومەتی عیراقی لەسالەکانی ١٩٨٣-١٩٨٤ وە لەلایەن حکومەتی عیراقیەوە سه‌رانی ئه‌و كاته‌ی رژێمی حوكمڕانی له عێراق. وە پاشان چۆن حکومەتی عیراقی پاشگەزبۆتەوە و نەیان ویستووە گفتوگوکان سەربگریت.\nبەرێزیان وەک ئەندامی مەکتەبی سیاسی ئەو کاتەی یەکێتی نیشتمانی کوردستان ، ئەندامێکی وەفدی دانوستانکار بوو وە ئاگاداری سەرجەم ووردە کارییەکانی گفتوگۆی ساڵی ١٩٨٣ – ١٩٨٤ نێوان حکومەتی عێراق و وەفدی یەکێتی نیشتمانی کوردستان بووە. وە بە ووردی باسی ئەو ھۆکارانەی کرد کە بووە ھۆی سەرنەگرتنی دانوستانەکە.


سپییەکانی ناو ڕەش!..\nھەر کورد نا، دڵنیام ھەموو ئەوانیتریش، بە پیتی ڕەش، بە خەم و کۆڤانەوە، باس لە ساڵی 2020 دەکەن و بە ئومێدەوەیش، پیتە سپییەکانیان دەکەنە ڕستەی نزا بۆ ساڵی 2021، بۆیە زۆربەی نووسینەکان وێکدەچن و سروشتی ئەم سۆشیاڵ میدیایەیش ھەروایە، وەک ئەوەی ھەموومان بمانەوێت کۆپی یەکەم تێکست و یەکەم ئیحساس و یەکەم ھاوار بکەین، وێکچوو دەئاخفین و ویکچوو دەنووسین و وێکچوو وێنەکان دەگوازینەوە، ھەمیشە تێکستی یەکەم، ئیحساس و ھاوار و وێنەی یەکەم، ئەوانیتر دادەپۆشێت و زاڵە بەسەریاندا، تایبەت لەو جوگرافیایانەی، کە بیرکردنەوە تیایاندا غائیبە، کە کوردستان، بەداخەوە یەکێکیانە !.\nکوردستان جوگرافیای بیرنەکردنەوەیە، کێ یەکەم قسە بکات، ھەموو دەیڵێنەوە، بەڵام بە دابەشکارییەوە، چونکە کوردستان خۆی یەکپارچە نییە، تا یەکپارچە دەقیش بخاتەوە، بۆیە بە دابەشکراوییەوە، دابەشکراوییەک، کە سیاسییەکان لێی بەرپرسن، ھەموومان یەکەم قسە، یەکەم وێنە و ھاوار و ئیحساس و دەق دووبارە دەکەینەوە و لەم زایەڵەیەشدا، ھەموومان ماندووین، ماندووین تا ئاستی قێزلێبوونەوە لە ئافاتی بیرنەکردنەوە !.. ئاخر میللەتێک بیر نەکاتەوە و خۆی رادەستی یەکەم دەق، یەکەم ئیحساس و یەکەم ھاوار و وێنە و قسە بکات، لە نێو ئافاتی بیرنەکردنەوەدا نوقم دەبێت و بێسەر ھێزی بەرھەمداریی نامێنێت !..\nنامەوێت ڕەشبینانە قسە بکەم، ناشمەوێت گەشبینانە، لێ لەسەر بەتاڵ قسە کەڵەکە بکەم، بەشێکی زۆری ئەو کەڵەکەسازییە بن بەتاڵانە وێران بوون، کە سەردەمانێک بە پاساوەوە دەمانگوت: گەشبینی بەشێکە لە ھێزی خوڵقاندن !.. لەوانەیە ئێستایش ھەمان گەشبینیم لە ڕۆحدا ھەبێت، بەڵام بە پرسیارکردن لە ھەبوونی کەرەسەکانی خوڵقاندن و بنیاتنان، کەواتە تەنێ گەشبینی ڕێگاکە تەواو ناکات، ئیدراک، تەدارەک و کەرەسەیشی دەوێت!..\nئەگەر ساڵی نوێ پڕیش بێت لە ڕەشی، لێ دەبێ، ئەوانەی بیردەکەنەوە، ئەوانەی نایانەوێت خۆیان ڕادەستی یەکەم تێکست بکەن، بگەرێن و لە نێو ڕەشدا ڕەنگەکانی تریش بدۆزنەوە، قودرەتی نوخبە لێرەدا وەدیاردەکەوێت، کە ھەمیشە ڕەنگێک دەبینێت، کە عەوام نایبینێت، قسەیەک دەکات، کە ئەوانیتر نایکەن، کەواتە ئێستا کاتییەتی جیاواز لەوانیتر، جیاواز لەم ھەموو کۆپییە، جیاواز لەم ئافاتی بیرنەکردنەوەیە، بپرسین:\n⁃ ئەرێ ساڵی 2020 تەنیا خەم، کۆڤان، مەرگ، ناتەبایی سیاسی و خراپی گوزەران بوو ؟!..\n⁃ ئەرێ بەڕاست، ئێمە لە نێو خەم، کۆڤان، مەرگ، ناتەبایی سیاسی و خراپی گوزەران، تەنێ رەشییەکان دەبینین، یان قودرەتی قووڵبوونەوەمان ھەیە و ڕەنگەکانی تریش دەبینین؟!..\nبۆ وەڵامی بەلەزی ئەم پرسیارانە، دەمەوێت، زۆر بە کورتی بڵێم:\n⁃ کۆڕۆنا فێری کردین دەبێ بژین، دەبێ گۆرانی بڵێین، دەبێ سەما بکەین، دەبێ باوەش بە یەکتردا بکەین و ئیتر ، ئەگەر مەرگ ئەوەندە نزیک بێت، چ مانایەک دەمێنێتەوە بۆ پیسکەیی، بۆ ئیرەیی و ڕقلێبوونەوە لە یەکتری ؟!.. بەڵام وانییە، ئێمە کۆڕۆنامان بینی، کەچی گۆرانیمان نەووت، مەرگمان بینی، کەچی ھێشتا ناتوانین باوەش بە یەکتردا بکەین و ھەر پیسکە و پڕ ئیرەیی، ڕق ھەڵدەرێژین و ناتوانین وێنە گەورەکە ببینین!..\n⁃ ئێمە دەبێ لە نێو ڕەشدا بەدوای سپیدا بگەرێین، خەمەکان بکەینەوە خۆشی، مەرگ بکەینەوە ژیان، لە ناتەبایی سیاسیشدا فێر بین، بە ناتەبایی تا ھەر کوێ بڕۆین، ئەوە رێگا نییە و ڕێگا ئەوەیە پێکەوە بین، لە خراپی گوزەرانی خەڵکیشدا دەبێ فێربین، یا دەبێ ژیانی خەڵک چاک بکەین، یان دەبێ وەک خەڵک بژین !.. ڕێک دەمەوێت بڵێم: لەنێو ئەم ھەموو ڕەشییەدا ڕەنگی سپی ھەن، پەند و عیبرەت زۆرن و دەبێ لێیەوە فێربین، فێربین، کە ساڵی 2020 پڕە لە وانە و دەرس، ڕەشییەکانیشی پڕە لە ڕەنگ، بەڵام ئەوە کێیە قودرەتی ئەوەی ھەیە، کە عیبرەت لە وانە و دەرسەکان وەربگرێت و سپییەکانی نێو ڕەشیش بدۆزێتەوە ؟!..


خاکەلێوە 29, 2018 07:14 پ.ن.\nرێزلينان ل روژنامە ڤانێن رومالا شەرێ داگیرکرنا تورکیا ل سە ر عەفرینێ هاته كرن\nدرێورەسمەکێ ھەژی دا روژا چوارشەمبی ٢٨\_٣\_٢٠١٨رێڤە بەریا گشتی یا رەوشەنبیری وھونەری ل دھوکێ رێز ل وان روژنامە ڤانێن دھوکێ گرت ئەوێت بە ژداری رومالا شەرێ داگیرکرنا تورکیا ل سە ر عەفرینێ بووین.\nخاکەلێوە 28, 2018 05:25 پ.ن.\nئێكه‌تيا نڤێسه‌رێن كورد- دهوك سميناره‌ك بو رومانڤيسێ عيراقى نجم والي رێكخست\nل ئێڤاريا روژا دووشه‌مبێ (26/3/2018) ئاماده‌بوون وپشكداريكرن ل چالاكيا ئه‌ده‌بى يا (ئێكه‌تيا نڤێسه‌رێن كورد-دهوكێ) ب هه‌ڤكارى د گه‌ل: ئه‌نستيوتا گوته يا ئه‌لمانى ل هه‌ولێرێ، وب ئاماده‌بوونا ژماره‌يه‌كا ماموستا وره‌وشه‌نبير ونڤيسه‌ران،\nڕەشەمێ 24, 2018 11:24 ب.ن.\nحەسەن شەریف سترانەکێ بۆ زارۆیێن عەفرینێ دبێژیت\nهونەرمەندێ كورد حەسەن شەریف د نووترین بەرهەمێ خوە یێ هونەری دا بەحسێ روودانێن عه‌فرینێ دکەت و سترانەک ب ناڤێ “ئەز زارۆیەک عەفرینی مە”، بۆ زارۆیێن عەفرینێ گوتیە و د ڤێ سترانێ دا بەحسێ دەردەسەری و ئێش و ئازارێن زارۆیێن عەفرینێ دکەت.\nڕەشەمێ 17, 2018 11:57 ب.ن.\nعه‌بدوڵڵا په‌شیۆ بۆ عه‌فرین بێ ده‌نگی شكاند\nهاوخوێنی پڵنگه‌كانی عه‌فرینگرادم عه‌بدوڵڵا په‌شیۆ شاعیری گه‌وره‌ی كورد له‌به‌رامبه‌ر له‌شكركێشییه‌كه‌ی سوپای توركیا بۆ سه‌ر شاری عه‌فرین بێ ده‌نگی شكاندو دوایین شیعری خۆی به ناوی عه‌فرینگراد بڵاوكرده‌وه كه ئه‌مه‌ش ده‌قی شیعره‌كه‌یه‌تی..\nڕەشەمێ 12, 2018 03:42 پ.ن.\nهونه‌رمه‌ند ماھیر گۆرانییەك بۆ بندەستی و بێکەسی کورد دەڵێ\nهونه‌رمه‌ند، ماهیر محه‌مه‌دئه‌مین، به‌رهه‌مێكی نوێی خۆی كه ڤیدیۆ كلیپێكه به‌ناوی "بنده‌ستی" بڵاوكرده‌وه.\nبەفرانبار 31, 2017 12:22 پ.ن.\nپێشانگایەكی ھونەری (ھونەری دژی شەڕە) لە شاری رەققە\nشێوەكارانی رۆژئاوای كوردستان سەردانی شاری رەققە كرن و پێشانگایەكی ھونەری لە ژێرناوی (ھونەری دژی شەڕە) كەنەوە، شێوەكارەكان دەخوازن بە چەند تابلۆیەك تاریكایی داعش لەو شارە نەھێڵن.\nبەفرانبار 25, 2017 06:20 پ.ن.\nچالاکیێن یەکیتیا نڤیسەرێن کورد-دھوک\nژ بزاڤ و چالاکیێن یەکیتیا نڤیسەرێن کورد-دھوک و د وەرزێ خوە یێ زڤستانێ دا، دێ ڤان چالاکیێن ل خوارێ ل دەمژمێر ٤:٣٠ ئێڤاری بگێریت: ١- 2017.12.26 د. فاضل عمر (وەرارا ئالیسەنگ: دناڤبەرا مێژوویێ و سەردەمی دا( ٢- 2017.12.27 ئەنوەر محەمەد تاھر (رۆمانڤێسێت جیھانی چەوا رۆمانان دنڤێسن، چەند نموونە(\nبەفرانبار 19, 2017 04:35 پ.ن.\nگۆرانیبێژ لەیلا فەریقی ئەلبوومێکی نوێی بڵاوکردەوە\nخانمە گۆرانیبێژ، لەیلا فەریقی، نوێترین ئەلبوومی گۆرانیی خۆی بەناوی"ECHOES OF THE PAST" بڵاوکردەوە. ئەلبوومەکە ١١ گۆرانی لەخۆدەگرێت، بەناوەکانی "گلەیی"، "نهێنی"، "لێت دوور ببم"، "خۆشمدەوێی"، "بڕۆ"، "وا نەزانی"، "گەڕاندنەوە"، "مناڵی"، "منیش لێرەم"، "نفرین" و "کوردستان".\nبەفرانبار 19, 2017 04:05 پ.ن.\nچوارەمین فه‌ستیڤالا نیڤدەولەتی یا شانۆیێ ل هه‌ولێر ده‌ست پێ کر\nرۆ ژا يه كشه مبێ 17-12-2017 چارەمین فه‌ستیڤالا نیڤدەولەتییا شانۆیا هەولێرێ ل سەر گەلها دیروكییا هەولێرێ هاته‌برێڤە برنو كو دوێ فه‌ستیڤالێ دا شانۆیێن چەند وەلاتان مینا ئەلمانیا ،مسر ،كویت وعیراقێ هاتنه‌نیشاندان وئار مانج ژ وێ فه‌ستیڤالێ ئەوە كو هونەرمەندێن هەرێمێ ویین بیانی ل هه‌ڤ كومببن و په‌یوه‌ندیێ، هونه‌رى خورت ببن.\nبەفرانبار 11, 2017 04:17 پ.ن.\nبەختیار عەلی خەڵاتی "نیلی زاكس"ی بەدەست هێنا\nنووسەری گەورەی كوردستان بەختیار عەلی خەڵاتێكی ئەدەبی بە ناوی "نیلی زاكس" لە وڵاتی ئەڵمانیا وەك نوێنەری ئەدەبیاتی رۆژهەڵاتی ناوەڕاست بە دەست هێنا. بەگوێرەی هەواڵێك لە پەڕەی فەرمیی بەختیار عەلی لە تۆڕی كۆمەڵایەتیی فەیسبوك، ئەمڕۆ ڕێوڕەسمی بەخشینی خەڵاتی "نیلی زاكس" بۆ ساڵی ٢٠١٧ بە نووسەری گەورەی كورد بەختیار عەلی، وەك نوێنەری ئەدەبیاتی ڕۆژھەڵاتی ناوەڕاست بەڕێوەچوو، كە لەلایەن پارێزگاری دۆرتمۆندەوە پێشكەشی كرا.\nبەفرانبار 11, 2017 03:54 پ.ن.\nفیلمێ پێشمه‌رگه ل نه‌ته‌وه‌یێن یه‌کبوویی (UN) هات نیشاندان\nنڤیسکار و فیلۆزۆفێ فرانسی به‌رنارد هه‌نر له‌ڤی فیلمێ خوه یێ ب ناڤێ پێشمه‌رگه دێ د 28ئێ مژدارێ ده ل نه‌ته‌وه‌یێن یه‌کبوویی هات نیشان بده.\nسەرماوەز 5, 2017 03:24 پ.ن.\nله‌یلا فه‌ریقى نووترین كلیپا خۆ به‌لاڤكر\nهونه‌رمه‌ندا شوخ و شه‌نگ له‌یلا فه‌ریقى به‌رى چه‌نده‌كێ ل چه‌ند كه‌ناله‌كان و تورێن جڤاكى راگه‌هاند بوو كو ئه‌و مژولى چێكرنا كلیپه‌كێ یه ب ناڤێ (منیش لێره‌م) كو ژده‌رهێنانا فادى حه‌دادە و دڤێ كلیپێ دا ستایلێ خوه گوهارتیه و جوداتر ژكلیپێن ویێن دى و گه‌نج تر دیاردكه‌ت.\nسەرماوەز 3, 2017 06:21 پ.ن.\nفلمێ زاگرۆس د ئێكه‌م پشكدارییا خوه دا باشترین خه‌لات بده‌ستڤه‌ئینا\nفلمێ زاگرۆس ئێكه‌مین فلمێ درێژ یێ سینه‌ماكار و ده‌رهێنه‌رێ كورد یێ ناڤدار سه‌هیم عومه‌ر خه‌لیفه یه و د ئێكه‌م پشكداریا خۆدا خه‌لاتێ باشترین فلم بده‌ست خۆڤه بینیت.\nگەڵاڕێزان 11, 2017 12:17 پ.ن.\nیەڵدا عەباسی : مۆسیقای كۆن و رەسەن لە خوێنم دایە .\nیەڵداعەباسی یەكێكە لە هونەرمەندە بە تواناكانی كوردانی خوراسان كە هەرچەندە خوێندنی تا راددەیەك لە هونەرەوە دوورە، بەڵام ئەو توانیویەتی پەرە بە هونەرەكەی بدات و بە هاوكاری دایكی ببێت بە یەكێك لە هونەرمەندە ناسراوەكان لە نێو كوردانی خوراسان و جگە لە گۆرانی وتن و ژەنیاری یەڵدا لە نواندنیشدا جێ دەستی دیارە.\nڕەزبەر 26, 2017 01:28 پ.ن.\nزەکەریا عەبدوڵڵا بەشداری کەرنەڤاڵی سەربەخۆیی کوردستان دەکات\nزەکەریا عەبدوڵڵا، هونەرمەندی ناوداری کورد کۆنسێرتێکی گەورە بۆ پاڵپشتیكردن لە سەربەخۆیی كوردستان رۆژی ھەینی لە یاریگای شەھید فەرەنسۆ هەریری، سازدەكات. زەكەریا عەبدوڵڵا کە دوای چەندین ساڵ دابڕان كۆمەڵێك گۆرانییەوە دەگەڕێتەوە نێو بواری هونەرییەوە و پشگیریش لە ریفراندۆمی سەربەخۆی کوردستان دەکات.\nخەرمانان 27, 2017 11:50 ب.ن.\nچالاکییەکانی هەشتەمین خولی فێستیڤاڵی فیلمی کوردستان\nبە دروشمی "به‌ره‌و ڕیفراندۆم و سه‌ربه‌خۆیی كوردستان"، هەشتەمین خولی فێستیڤاڵی نێودەوڵەتیی فیلمی کوردستان، لە هەولێر بەڕێوەدەچێت. فێستیڤاڵەکە ئێوارەی رۆژی شەممە، بە ئامادەبوونی ژمارەیەکی بەرچاو لە سینەماکاران، هونەرمەندان و هۆگرانی هونەر، لە سینەمای ئێمپایەر دەستیپێکرد و بۆ ماوەی پێنج رۆژ بەردەوام دەبێت. لە خولی ئەمساڵی فێستیڤاڵەکەدا، ٤٦ فیلم نمایشدەکرێن، لەوانە ٣٦ فیلمیان کێبڕكی بۆ بردنەوەی خەڵاتی فێستیڤاڵ دەکەن، بە گشت جۆرەکانییەوە.\nخەرمانان 9, 2017 12:07 پ.ن.\nوێنەیەکێ شڤان پەروەری و ئارامێ تیگران ب هەڤرا\nوێنەیەکێ کەڤن یێ هەردو هونەرمەندان شڤان پەروەری و ئارامێ تیگران کو بەری چەندین سالان ئەڤ وێنە گرتیە،ئارام تیگرانی بەری 8 سالان وەغەرکریە،هەر چەندە ناڤهاتی ئەرمەنی بوویە،لێ ژیێ خوە هەموو بۆ ستران و پەیڤا رەسەنا کوردی تەرخانکربوو،ستران و هونەرێ وی ژی هەر و هەر دێ مینیتە د دلێ هەر کوردەکێ دا و هەروەسا ناڤێ وی ژی دێ هەر زیندی مینیت.\nگەلاوێژ 18, 2017 11:27 ب.ن.\nیه‌كه‌م ئایدڵی كورد هه‌ڵبژێرا\nرۆژا 14/7/2017 لەفیناڵی وەزری یەکەمی پرۆگرامی کورد ئایدڵدا ژیندا کەنجۆ كه خه‌ڵكی شاری كۆبانێی رۆژئاوای كوردستانه سەرکەوتنی بەدەستھێناو بووە ئایدڵی کورد. کورد ئایدڵ یەکەم بەرنامەی کوردی بوو کە توانی کوردانی ھەرچوار پارچە پێکەوە لەژێر چەتری خێزانێکدا کۆبکاتەوە\nپووشپەڕ 19, 2017 12:41 پ.ن.\nھەلبەستڤانا کورد گولنار علی بالاتەیی روژا ١٨/٦/٢٠١٧ وەغەر کر، بناڤێ تەڤ ئەندامێن يةكيتيا نڤیسەرێن کورد- دھوک. سەرخوشیێ ل خوە و مالبات و دوست و ھەڤالێن خودێ ژێ رازیێ دکەین. گولنار عەلی ھەلبەستڤان و کارئ وەرگیرانئ کریە وئەنداما دەستەیا نڤیسینئ یا گوڤارا پەیڤ بوو. و گەلەک بەرھەمێن وێ چاپبووینە ب زمانێ کوردی و عەرەبی. بو زانین ل ئەمریکا وەغەر کریە پشتی نەخوەشیەکا گران. جھێ وێ بەھشتا بەرین بیت.\nپووشپەڕ 13, 2017 03:18 پ.ن.\nحه‌فتییه‌كا ئه‌ده‌بى و هۆنه‌ری ل دهۆكێ ده‌ستپێكر\nرێكخراوا شه‌دا یا كار و چالاكیێن ره‌وشه‌نبیری و هۆنه‌رى ب هه‌ڤكارى دگه‌ل ناڤه‌ندا لاوان یا دهۆكێ، چه‌ندیێن كار و چالاكیێن جودا ل ژبن ناڤ و نیشانێن حه‌فتییا ئه‌ده‌بى و هونه‌رى ده‌ستپێكرن، رێكخه‌رێن كارى ژى دیاردكه‌ن كو ئارمانجا وان یا سه‌ره‌كى، خزمه‌تكرنا هۆنه‌رێ ده‌ڤه‌رێ و لێك نێزیك كرنا هۆنه‌رمه‌ندێن رۆژئاڤا و پارێزگه‌ها دهۆكێ یه.\nپووشپەڕ 10, 2017 11:07 ب.ن.\nب دلەکی غەمگین دەزگەھا سەما یا چاندی و ھونەری نووچەیا کۆچکرنا ھەلبەستڤانێ ناڤدارێ کورد فەرھاد عچمۆ پشتی نەخوەشیەک گران بھیست. دەزگەھا سەما سەرساخیێ خوە پێشکێشی مالبات و خزم و دۆست و ھۆگر و تەڤایی نڤیسکارێ کورد دکە.\nپووشپەڕ 5, 2017 12:01 پ.ن.\nجان دۆست رۆمانی كۆبانێی بڵاوكردەوە\nدوای خەباتێكی 18 مانگی، نووسەری بەناوبانگی كورد جان دۆست، رۆمانەكەی بەناوی كۆبانێ بڵاوكردەوە، لە مەراسیمێكدا كە لەلایەن دەزگای باس لە ئیستانبوڵ رێكخرابوو، جان دۆست بە واژووی خۆیی كتێبەكەی پێشكەش بە زۆرێك لە ئامادەبووان كرد. رۆمانەكە وەك یەكەم بەرھەم دەربارەی شاری كۆبانێی رۆژئاوای كوردستان و شەڕی ئازاد كردنەوەی شارەكە، ئێستا وەك بەرھەمێكی چاپكراو گەیشتووەتە دەست خوێنەرانی. K24\nجۆزەردان 8, 2017 11:53 ب.ن.\nزمانێ کوردی د راگھاندن و وێژەیێ دە\nب ھەلکەفتا رۆژا زمانێ کوردی دەزگەھا سەما یا رەوشەنبیری و ھونەری وە ڤەدخوینە سەمینارەکە ھەڤبەش ل سەر ناڤێ (زمانێ کوردی د راگھاندن و وێژەیێ دە) ب بەشداریا: نڤیسکار و رۆژنامەڤان بەسام مستەفا ل سەر (زمانێ کوردی د وێژەیێ دە) نڤیسکار و لێکۆلینڤان خالد جەمیل مھەمەد ل سەر (زمانێ کوردی د راگھاندنێ دە) ئەڤ سەمینار ب سەرپەرشتیا ھۆتێلا کاپیتۆلە.


وەزارەتی پەروەردە ڕوونکردنەوە لەسەر بڵاوبوونەوەى کۆرۆنا لەناو قوتابخانەکان دەدات\n2021.02.09 - 21:25\nوەزارەتی پەروەردەی حکومەتی هەرێم لەبارەى دەنگۆی بڵاوبوونەوەی کۆرۆنا لە چەند قوتابخانەیەکی سلێمانی و مێرگەسور ڕوونکردنەوە دەدات و جەخت دەکاتەوە کە "لە کۆتایی هەفتەدا ڕاپۆرتی سەرجەم بەڕێوەبەرایەتییەکان ڕەوانەی وەزارەت دەکرێن و بەرچاو ڕوونی تەواومان دەبێت."\nسەیوان عەلی، بریکاری وەزارەتی پەروەردەی هەرێم لە لێدوانێکدا بۆ "ناس کورد" ڕایگەیاند (9ی شوباتی 2021)، "پەیوەندیمان بە پەروەردەی سلێمانییەوە کردووە و پێی ڕاگەیاندین کە شتی وا نییە، تەنها ئەوەیە کە لە گوندێکی سنورەکە کە 13 خوێندکاری هەیە یەک دوو خوێندکار دایک و باوکیان نەخۆش کەوتوون و ڕەوانەی ماڵەوە کراونەتەوە و داواکراوە پشکنین بکەن تاوەکو بزانین ئەو خویندکارانە هەڵگری ڤایرۆسەکەن یاخود نا، بەڵام وەڵاممان وەرنەگرتووەتەوەو چاوەڕوانی ئەنجامی پشکنینەکان دەکەین".\nسەیوان عەلی لەبارەى داخستنی قوتابخانەیەکیش لە قەزای مێرگەسۆر پشتڕاستی کردەوە کە "بەهۆی توشبوونی سێ خوێندکاری قوتابخانەکە داواکراوە قوتابخانەکە دابخرێت چونکە 15 قوتابی هەیە، تاوەکو ئەو خوێندکارانە چاک دەبنەوە قوتابخانەکە داخراوە، بۆ ئەوەش دەسەڵات دراوەتە بەڕێوەبەری پەروەردەکان و یەکە ئیداریەکانی قەزاکە لەکاتی تۆمارکردنی چەند حاڵەتێکی کۆرۆنا بڕیاری داخستنی قوتابخانەکە بدەن."\nجەختی کردەوە کە "100%ی قوتابخانەکە دانەخراوە بەڵام بەهۆی ئەوەی خوێندکاری کەمە داواکراوە تاوەکو چاکبوونەوەی ئەو سێ قوتابییە خوێندن ڕابگرن و ئەوەش کێشەیەک دروست ناکات."\nبریکاری وەزیری پەروەردە وتیشی کە "داوامانکردووە هەموو هەفتەیەک لە کۆتایی هەفتەکەدا ئامارەکانی توشبووانی کۆرۆنامان بۆ ڕەوانە بکەن و بۆ ئەوەش لە کۆتایی هەفتە بەرچاوڕوونی تەواومان دەبێت لەوبارەیەوە."\nبەڵام عومەر ئەمین، جێگری بەڕێوەبەری پەروەردەی سلێمانی لە لێدوانێکی تایبەتدا بۆ "ناس کورد" دەڵێت، "گومان دەکرێت 13خوێندکار لە یەکێک لە قوتابخانەیەکدا هەڵگری ڤایرۆسی کۆرۆنا بن".\nعومەرئەمین، جەختی لەوەشکردەوە، "هەر خوێندنگایەک پێنج حاڵەتی توشبوون بە کۆرۆنای تێدا تۆماربکرێت، ڕاستەوخۆ ئەو خوێندنگایە دادەخەین".\nلەلایەکی دیکەوە ئەحمەد محەمەد نوح بەڕێوەبەری پەروەردەی مێرگەسۆر لە میانی لێدوانێکی تەلەڤیزیۆنی کە "ناس کورد" بینەری بوو (9ی شوباتی 2021) وتی، "سەردانی ئەو قوتابخانەیەم کرد و دەوام ئاسایی بووەو مامۆستایان لە قوتابخانەکە بوون، ئەوەی هەبووە لەو گوندە پێشتر خەڵکەکەی توشی کۆرۆنا بوون و بەوهۆیەوە قوتابیەکی پۆلی شەش کە خێزانەکەی توشبووی کۆرۆنان دوای پشکنین دەرکەوتووە توشبووی کۆرۆنایە، بۆ ئەوەش لەسەر ڕێنماییەکان لەگەڵ مامۆستایانی قوتابخانەکە دانیشتمانکردو بڕیاردرا ئەو پۆلە کە پۆلی شەشەمە تاوەکو 14 ڕۆژ دابخرێت و پۆلەکانی دیکە دەوامی ئاسایی بکەن".\nئەوەشی وت، "قوتابخانەکە قوتابخانەی هەمدلای بنەڕەتییە و لەو قوتابخانەیە 112 قوتابی هەیە و ئەو قوتابییەش کە توشبووی کۆرۆنایە تەنها یەکەم ڕۆژی کردنەوەی قوتابخانەکە هاتووەتەوەو ڕۆژی دووەم پشکنینەکەی هاتووەتەوەو وەکو توشبوو دیاریکراوەو بۆ ئەوەش داوا لە دایکان و باوکان دەکەین کە قوتابییەکەش توشبووی کۆرۆنایە نەینێریتەوە بۆ قوتابخانە، داواشیکرد، لیژنەیەکی تەندروستی پێکبهێنریت و چەند پشکنینێکی دیکە لە قوتابخانەکە بکەن تاوەکو بەرچاو ڕوونی تەواومان هەبێت، چونکە تاوەکو لە بەڕێوەبەرایەتی گشتی پەروەردەی هەولێرەوە ڕێنماییمان نەدرێتی ئێمە ناتوانین بریاری داخستنی قوتابخانەکە بدەین".\nلە ڕۆژی (یەکشەممە 7ی شوباتی 2021) قۆناغە ناکۆتاییەکانی خوێندن جارێکی دیکە دەستیان پرۆسەی خوێندن کردەوە، بەڵام بەشێوازی تەناوب واتا سێ ڕۆژ لەهەفتەیەکدا، ئەوە لەکاتێکدا کە قۆناغی شەشی ئامادەیی لە 16ی مانگی ڕابردووەوە دەستیان بە پڕۆسەی خوێندن کردووەتەوە.\nوەزارەتی دارایی هەرێم لەبارەی لێبڕینی موچەی ئەم مانگەوە بڕیاریدا\n2021.02.18 - 21:24\nوەزارەتی ناوخۆی هەرێم هەلێکی دامەزراندنی ڕاگەیاند


دروستکردنەوەی نەخشی شەناشیل لە موسڵ – Rojapp\nHome/هەواڵنێرەکان/دروستکردنەوەی نەخشی شەناشیل لە موسڵ\nHooshyar March 3, 2021\tهەواڵنێرەکان Leave a comment 10 Views\nشەناشیل هونەرێکی سەدان ساڵ کۆنی موسڵە و بە تایبەتی لەلایەن کرستیان و جووەکانەوە بەکاردێت بۆ نەخشاندنی خانووەکانیان بە تەختە، ئەمە جگە لەوەی ماڵەکان لە سەرماو گەرما دەپارێزێت دیمەنێکی جوانیش دروست دەکات. لە کاتی شەڕی ئازادکردنی موسڵ خانووەکانی کە بەوجۆرە نەخشێندرابوون لە ناوچوون بەڵام ئێستا وردە وردە خەریکە هونەرەکە سەرهەڵدەداتەوە.\nڕێکخراوی ئەمەریکایی بۆ پەرەپێدانی نێودەوڵەتی بە هاوکاری لەگەڵ کۆمەڵی کلتورو فۆلکلۆری موسڵ هەستاون بە دانانی شناشیل لە چەندین خانوی موسڵی کۆن تا سیمای شارەکە وەکو پێشتر لێبکەنەوە.\nمحەمەد حەسەن یەکێک لە کرێکارەکانی ئەو کارە دەکات بە دەنگی ئەمەریکای ڕاگەیاند ” کارێکی زۆر جوان دەکەن، کلتورێکی دێری شارەکە دەگەڕێننەوە، چونکە ئەم دەڤەرە تەمەنی سەدان ساڵە، بێگومان برا کرستیانەکانمانی تێدا دەژیان.”\nدوکاندارێکیش بە ناوی عومەر عەبدوڵا لە لێدوانەکەیدا بۆ دەنگی ئەمەریکا سوپایس کۆمەڵەی کلتور و فۆلکلۆری موسڵی کرد کە ئێستا هاوکاری لە ڕێکخراوی USAID وەرگرتووە و گوتی ” بێگومان بیرکردنەوە لە گەڕانەوەی شەناشل بۆ دیمەنی شارەکە شتێکی گرنگە، پەیامێکە بۆ هەمو کۆمەڵە ئاینەکانی کە پێشتر لە موسڵدا بوون بگەڕێنەوە بۆ شارەکەی خۆیان”.\nمامۆستایەکیش دەڵێت ئەم شارە تەمەنی بەلاینی کەم هەزار ساڵ کۆنەو خەڵکی ڕەسەنی شارەکەش کرستیانن.\nخاوەن پرۆژەکە دەڵێت ئەم کارە بە دەستی کەسانی پسپۆڕ ئەنجام دەدرێت کە دەستی شێوەکارییان هەیە و دەشڵێت بەردەوام دەبن لەو کارە تا سیمایەکی جوان بۆ شارەکە دەگەڕێننەوە. خالد غانم بە دەنگی ئەمەریکای گوت ئەم پرۆژەیە لە ڕووی دەرونی و تەندروستیشەوە سودێکی زۆری بۆ دانیشتوانی شارەکە هەیە.\nPrevious ڕوسیا سەرکۆنەی سزاکانی ڕۆژئاوا دەکات\nNext شارۆچکەی عەنکاوە لە هەولێر بۆ پێشوازی لە پاپای ڤاتیکان دەڕازێندرێتەوە


شوان زراری: حكوومەتی هەرێم سەرجەم قەرزەكانی وەردەگرێتەوە\nئه‌ندامێكی په‌رله‌مانی كوردستان رایده‌گه‌یێنێ لە ماوەی چەند ساڵی ڕابردوودا حكوومەتی هەرێم بە مەبەستی گەشەسەندن و پێشخستنی بواری وەبەرهێنان لە هەرێمی كوردستان قەرزی بە ژمارەیەك لە سەرمایەدار و خاوەن كۆمپانیاكان داوە و بەشێکیان تا ئێستاش ئەو قەرزەی حکومەتیان نەگەڕاندووەتەوە.\nشوان زراری ئه‌ندامی په‌رله‌مانی كوردستان له‌په‌یجی تایبه‌تی خۆی له‌تۆڕی كۆمه‌ڵایه‌تی فه‌یسبوك بڵاویكردۆته‌وه، حكوومەتی هەرێمی كوردستان بڕیاریداوە هەموو ئەو قەرزانەی كە لە لای سەرمایەدار و خاوەن كۆمپانیاكانە، وەریانبگرێتەوە، كە بڕەكەی ۷٤۰ ملیار دینارە.\nزراری ئه‌وه‌شی راگه‌یاندووه، لە ماوەیەکی نزیکدا حكوومەت كاتێك دیاری دەكات، و دەرفەتیشیان پێ دەدات بۆ ئەوەی حیسابی خۆیان بكەن و لە ماوەی دیاریكراویشە پارەكە بگەڕێننەوە، ئەگەر نەشیگەڕێننەوە، ئەوا تووشی لێپێچینەوەی یاسایی دەبن و دەخرێنە لیستی ڕەش و دەست بەسەر موڵك و ماڵیاندا دەگیرێت.


پاپای ڤاتیکان: گەلێک جار نوێژم بۆ عێراق کردووە، ئەم وڵاتە گرنگی و بایەخی زۆری کولتوری و ئایینیی هەیە و لە ئێستاش دا وەک نوێژخوێنێک سەردانی عێراقم کردووە - SAHAR KURDISH (Sorani)\nئادار 05, 2021 19:13 Asia/Tehran\n«پاپا فرانسیس» ڕابەری کاسۆلیکەکانی جیھان لە پاش گەییشتنی بە کۆشکی «سەلام»ی بەغدا لە وتارێکدا وێرای ستایش کردنی فرەئایینی و فرە کولتوری و فرە رەگەزی لەعێراق دا، ڕایگەیاند: گەلێک جار نوێژم بۆ عێراق کردووە و لە ئێستاش دا وەک نوێژخوێنێک سەردانی عێراقم کردووە.\n«پاپا فرانسیس» ڕابەری کاسۆلیکەکانی جیھان پاشنیوەڕۆی ئەمڕۆ هەینی لەسەر بانگهێشتی فەرمی «بەرهەم ساڵح» سەرۆک کۆماری عێراق گەیشتە بەغدای پێیتەختی ئەم وڵاتەو، پاش پێشواازی لێکرانی لە لایەن «مستەفا کازمی» سەرۆک وەزیرانی عێراق، بەرەو کۆشکی سەرۆکایەتی بەڕێکەوت.\nپاپای ڤاتیکان لە کۆشکی «سەلام»ی بەغدا لەپاش کۆبوونەوەی لەگەڵ بەرپرسانی باڵای عێراق لەمیانی وتارێکدا جەختی لەسەر پاراستنی برایەتی و یەکڕیزیی گەلانی عێراق کردەوە و رایگەیاند، پێویستە جیاوازییەکان بکەینە سەرچاوەی تێگەیشتن لەیەکتری و گەشەکردنی کۆمەڵگا.\nبەڕێزی وتیشی: گەلێک جار نوێژم بۆ عێراق کردووە، ئەم وڵاتە گرنگایەتی و بایەخی زۆری کولتوری و ئایینیی هەیە و لە ئێستاش دا من وەک نوێژخوێنێک سەردانی ئەم وڵاتەم کردووە، بێ گومان وا ھەڵدەگرێت گوێ لەهاوڵاتیان بگیردرێت و جیاوازییەکانی یەکتری قبوڵ بکەین، پێویستە بەرژەوەندییە تایبەتەکان بخەینە لاوە، توندوتیژی و یەکتر کوشتن ئیدی بەسە.\nڕابەری کاسۆلیکەکانی جیھان سوپاسی هەمو ئەو وڵاتانەی کرد کە کاری وەبەرهێنان لەعێراقدا دەکەن و پەرۆشی ئاوارەکانی ئەم وڵاتەن و وتیشی: ئەو وڵاتانەی دەستی هاوکارییان درێژکردووە بۆ عێراق دەبێت لەو هاوکارییانەیان نەکشێنەوە.\n«پاپا فرانسیس» لە دوابەشی وتارەکەی دا وێرای ئاماژە کردن بەمەی کە، نابێت ئایین و خودا پەرستی بۆ مەبەستی تایبەتی و سیاسی بەکاربهێنرێت، دوعا و پاڕانەوەی بۆ سەرکردە و سیاسییەکانی عێراق کرد و سوپاسی کردن بۆ ئەو پێشوازییە و لە خوای گەورە داوای سەرکەوتنی بۆ عێراق کرد بە ھەموو پێکھاتەکانیەوە.\nھێرشی بە ڕۆکێت بۆ سەر بنکەیەکی لەشکریانی ئەمریکی لە نزیکی فڕگەی بەغدا\nئێران و عێراق گۆڕینەوەس ئەزمونە ئاسایشتییەکانیان لە نێوان خۆیاندا تاوتوێ کرد\nخوێندکارێکی ئێرانی خەڵکی خۆراسانی باکووری میدالیای زیوی کێبەرکێی جیھانیی داھێنانی بە خۆی تەرخان دا


توندوتیژی Archives - هيوای کۆرد\nمەسرور بارزانی پێشوازی لە جێنین هێنیس- پلاسخارت کرد 12 خوله‌ك ago\nمه‌سرور بارزانی بڕیارێكی له‌باره‌ی خوێندكارانی شه‌نگال ده‌ركرد 22 خوله‌ك ago\nئێوارەی ئەمڕۆ لەبەغدادی پایتەختی عێراق روبەروبونەوە لەنێوان هێزە ئەمنییەکان و خۆپیشاندەران رویدا، بەهۆیەوە ژمارەیەک خۆپیشاندەر برینداربون. بەپێی هەواڵی میدیا عێراقییەکان، پاش وتارەکەی نوێنەر...\tRead more\nفەیسبووك و ئینیستاگرام، هەژماری ڕەغد سەدام بلۆك دەكەن\non: ته‌مموز 29, 2019 In: عێراق, کۆمەڵایەتی, هەواڵ\nهەردوو كۆمپانیای فەیسبووك و ئینیستاگرام، هەژماری ڕەغد سەدام حسێن، كچە گەورەی سەرۆكی ڕژێمی پێشووی عیراق ڕادەگرن. ڕەغد سەدام لە هەژماری خۆی لەسەر تۆڕی كۆمەڵایەتی (تویتەر) ڕایگەیاندووە، “بۆ شار...\tRead more\n“له شه‌ش مانگدا رێژه‌ی سكاڵا له‌سه‌ر توندوتیژی به‌رامبه‌ر ئافره‌تان و خێزان زیادیكردوه”\nبەڕێوەبەری راگەیاندن و پەیوەندییەكانی بەرەنگاربونەوەی توندوتیژی دژی ئافرەتان رایگەیاند، له شه‌ش مانگی یه‌كه‌می ئه‌مساڵدا رێژه‌ی سكاڵا له‌سه‌ر توندوتیژی به‌رامبه‌ر ئافره‌تان و خێزان زیادیكرد...\tRead more\nهەرێمی كوردستان ..هێڵی فریاكەوتنی خێرا بۆ ژنان ڕاگەیەنرا\non: ئه‌یلول 27, 2018 In: کوردستانی, کۆمەڵایەتی, هەواڵ\nبەڕێوەبەرایەتی توندوتیژیی ژنانی سەربە وەزارەتی ناوخۆی حكوومەتی هەرێمی كوردستان هێڵی فریاكەوتنی خێرای بۆ ژنان ڕاگەیاند لە ئەگەری هەڕەشە لێكردنیان. كوردە عومەر بەڕێوەبەری گشتی بەرەنگاربوونەوە...\tRead more\nبەسرە: خۆپیشاندەران رێگای بەندەری ئووم قەسریان داخست\non: ئه‌یلول 06, 2018 In: عێراق, هەواڵ\nخۆپیشاندانەكانی بەسرە بۆ چوار ڕۆژ بەردەوامیان هەیەو بەیانی ئەمڕۆ خۆپیشاندەران دەروازەی بەندەری ئووم قەسریان داخست. سەرچاوە تەندروستی و ئاسایشیەكانی بەسرە رایانگەیاند، لە ئەنجامی توندوتیژی و...\tRead more\nعیراق: 6 بڕیاری گرنگ له‌به‌رژه‌وه‌ندی خۆپیشاندەران ده‌ركرا\non: ته‌مموز 18, 2018 In: عێراق, هەواڵ\nشانەی قەیرانە خزمەتگوزاریی و ئەمنییەكان كە دوێنێ لەلایەن حكومەتی عیراقەوە پێكهێنرا، بە سەرۆكایەتی حەیدەر عەبادی سەرۆك وەزیران و ئامادەبوونی وەزیرەكان و بەرپرسان، كۆبوونەوەی خۆی سازكرد. بەپێ...\tRead more\nحكومه‌ت نزیكه‌ی 30 هه‌زار هێزی ئه‌منی ڕه‌وانه‌ی شاره‌كانی باشوری عێراق ده‌كات\non: ته‌مموز 15, 2018 In: عێراق, کوردستانی, هەواڵ\nلایه‌نه سیاسییه‌كانی عێراق داوا له‌خۆپیشانده‌ران ده‌كه‌ن له‌كاتی ناڕه‌زایه‌تییه‌كانیاندا په‌نا بۆ كاری توندوتیژی نه‌به‌ن، به‌ڵام پێده‌چێت خۆپیشانده‌ران له‌وه توڕه‌تر بن گوێ به‌داوای حكومه...\tRead more\nیۆنامی: مانگی رابردوو 95 هاوڵاتی لە عێراق كوژراون\non: حوزه‌یران 01, 2018 In: عێراق, هەواڵ\nنێردەی نەتەوە یەكگرتووەكان لە عیراق (یۆنامی) ناسراوە، ئاماری قوربانیانی مانگی رابردوو لە عیراق بڵاودەكاتەوە كە بەهۆی توندوتیژی و مملانێی چەكدارییەوە كوژراون و بریندار بوون. نێردەی نەتەوە یەك...\tRead more\nیونامی: مانگی رابردوو 69 كەس لە عیراقدا كوژراون\non: كانونی دووه‌م 03, 2018 In: عێراق, هەواڵ\nنێردەی نەتەوە یەكگرتووەكان بۆ عێراق (یونامی) رایگەیاند، لە سەرانسەری عیراقدا، 69 كەس كوژراون و 142ی دیكەش بریندار بوون. لە بەیاننامەیەكدا، یونامی ئاماری قوربانیانی كردە توندوتیژییەكانی لە عێ...\tRead more\nیەكێتی پیاوانی كوردستان: توندوتیژی دژ بە پیاوان زیادیكردوە\non: كانونی یه‌كه‌م 31, 2017 In: کوردستانی, هەواڵ\nلەپرێس كۆنفرانسێكدا بەرپرسی لقی هەولێری یەكێتی پیاوانی كوردستان، ئەژی ئیبراهیم ئامارەكانی توندوتیژی دژ بە پیاوان لەساڵی 2017 بڵاوكردوە، كە تێیدا هاتوە “ئەمساڵ رێژەی توندوتیژی دژ بە پیاوان لە...\tRead more


جیمی کارتەری سەرۆکی پێشوری ئەمەریکا دەڵێت ئامادەیە نوێنەرایەتی بەڕێوەبەرایەتی ترامپ بکات بۆ هێورکردنەویە ناکۆییەکان لەگەڵ کۆریای باکور\nڕۆژی یەکشەممە ڕۆژنامەی نیویۆرک تایمس لە ڕاپۆرتێکیدا ئاماژەی بەوە کردووە کە سەرۆکی پێشووی ئەمەریکا جیمی کارتەر گوتویەتی ئەو دەخوازێت بچێت بۆ کۆریای بە ناوی بەڕێوەبەرایەتی ترامپەوە بۆ هاوکاری کردنی کەمکردنەوەی ناکۆکییەکان.\nکارتەری تەمەن 93 ساڵ لە میانەی وتووێژێکدا کاتێک پریسای ئەوەی لێ کراوە ئایە کاتی هەڵێکی تری دیپلۆماسی نیەی یان ئایە خۆی ئەو کارە بۆ سەرۆک ترامپ دەکات لە وەڵامدا بە ڕۆژنامەکەی گوتووە " بەڵی من دەڕۆم".\nکارتەری دیموکرات لە ساڵی 1977 بۆ 1981 سەرۆکی ئەمەریکا بوو، گوتوشیەتی لەگەڵ ڕاوێژکاری ئاسایشی نیشتمانی سەرۆک ترامپ، ژەنەڕاڵ مکماستەردا قسەی کردووە کە هاوڕێیەتی بەڵام هەتا ئێستا وەڵامی نەرێنی وەرگرتۆتەوە.\nڕۆژنامەکە لە زاری کارتەرەوە گوتوشیەتی " من پێم گوتون ئامادەم ئەگەر هەرکات پێویستیان بە من بێت."\nکارتەر دەشڵێت زۆر کەس لە واشنتۆن نیگەرانی شەڕە قسەکانی نیوان سەۆرکی ئەمەریکا دانۆڵد ترامپ و سەرۆکی کۆریای باکور کیم جۆن ئونن، ئەو دەڵێت منیش نیگەرانی ئەم ڕەوشەم.\nئەو سەرۆکی پێشوی ئەمەریکا گوتوشیەتی ئەوان دەیانەوێت ڕژێمەکەیان بپارێزن و ئێمەش کاریگەری چینمان بەسەر کۆریای باکوردا زۆر بە زیادە خەملاندبوو.\nئەو باسی بە شێوەیەک باسی لە ڕێبەری کۆریای باکور کردووە کە کەسێکە کە لێی تێناگەیت، و گوتشیەتی بە بڕوای ئەو ئێستا کۆریای باکور بەرنامەی ناوکیان هێندە بەهێزە کە بتوانن دورگەی کۆریا و ژاپۆن و هەندیک ناوچەی تری پاسفیک لە ناوببات.\nلە ناوەڕاستی ساڵانی 1990 کان کارتەر چوو بۆ پیونگیانگ لەسەر ناڕەزاییەکانی سەرۆک بل کلنتن ڕاپۆتەکەی تایمس دەڵێت لەو کاتەدا ڕێککەوتنێکی کردبوو لەگەڵ کیم ئیل سونگ باپیری ئەو سەرۆکەی ئێستایان.


زیندانیانی سیاسی بەبۆنەی گەڕانەوەی "عوسمان مستەفاپوور" بۆ نێو ڕیزەکانی شۆڕش پەیامێکیان بڵاو کردەوە\n14:14 - 9 جۆزەردان 2720\nکۆمه‌ڵێک له زیندانییانی سیاسیی کوردستانی ڕۆژهه‌ڵات، بەبۆنەی گەڕانەوەی زیندانیی سیاسیی کورد "عوسمان مستەفاپوور" بۆ نێو ڕیزەکانی شۆڕش کە ماوەی ٢٨ ساڵ لە چاڵەڕەشەکانی ڕێژیمی ئێراندا بوو، پەیامێکی پیرۆزباییان بڵاو کردەوە.\nئێمه کۆمه‌ڵێک له زیندانییانی سیاسی له شاره‌کانی: ''کرماشان، سنه، مه‌ریوان، سه‌قز، بۆکان، مه‌هاباد، ورمێ، نه‌غه‌ده، پیرانشار، شنۆ، سه‌رده‌شت، سه‌ڵماس و ڕه‌به‌ت،'' به‌بۆنه‌ی هاتنه‌وه و ڕزگاربوونی هاوڕێی ئازیز و هێژامان کاک ''عوسمان مستە‌فاپوور'' پاش زیاتر له ٢٨ ساڵ به‌ندکردن له چاڵه ڕه‌ش و بێداده‌کانی ڕێژیمی ئیسلامیی ئێران، بۆ نێو بنه‌ماڵه‌که‌ی له حیزبی دێموکراتی کوردستانی ئێران و هاتنه‌وه‌ی بۆ نێو ڕێزی هێزی پێشمه‌رگه‌ی کوردستان، پڕ به دڵ پێروزبایی له بنه‌ماڵه‌ی شه‌هیدان و زیندانییانی سیاسی و خه‌ڵکی کوردستانی ڕۆژهه‌ڵات ده‌که‌ین.\nئێمه‌ش له‌و ڕۆژه خۆشه‌دا، له‌گه‌ڵ ڕێبازه پیرۆزه‌که‌مان له حیزبی پێشڕه‌و و شۆڕشگێڕ و خۆشه‌ویستی کۆمه‌ڵانی خه‌ڵکی کوردستان، حیزبی دێموکراتی کوردستانی ئێران و ڕێبه‌رانی شه‌هید و هه‌زاران شه‌هیدی پێشمه‌رگه و خه‌ڵکی کوردستان په‌یمان نوێ ده‌که‌ینه‌وه که تا دوادڵۆپی خوێنمان بۆ ساتێکیش ده‌ست له خه‌بات و تێکۆشان له پێناو مافی ڕه‌وای کورد هه‌ڵنەگرین.\nبه خه‌ڵکی کوردستانی ڕۆژهه‌ڵات به‌ڵێن ده‌ده‌ین، چ له شار بین یان له شاخ یان له سه‌نگه‌ری به‌ندیخانه تاریکه‌کانی ڕێژیمی ئیسلامی، له تێکۆشان و خه‌بات به‌رده‌وام ده‌بین.\nسڵاو له حیزبی خۆشه‌ویستی گه‌لی کورد، حیزبی دێموکراتی کوردستانی ئێران\nسڵاو له بنه‌ماڵه‌ی شه‌هیدان\nسڵاو له زیندانییانی سیاسی\nسڵاو له هێزی پێشمه‌رگه‌ی کوردستان\nنرخی هەر کیلۆ "مێڵگرد" ٤ هەزار تمەن گران بوو\n18:05 - 24 پووشپەڕ 2720


سه‌ربازه ئیسرائیلیه‌کان له باکوری که‌ناری خۆرئاوا ته‌قه‌یان له لاوێکی فه‌له‌ستینی کردووه\nکاربه‌ده‌ستانی نه‌خۆشخانه‌ی فه‌له‌ستینیه‌کان ده‌ڵێن سه‌ربازه ئیسرائیلیه‌کان له شارۆچکه‌ی جه‌نین له باکوری که‌ناری خۆرئاوا ته‌قه‌یان له کوڕه لاوێکی فه‌له‌ستینی کردووه.\nکاربه‌ده‌ستانی نه‌خۆشخانه ده‌ڵێن ڕۆژی پێنج شه‌ممه گولله‌یه‌ک به‌ر سه‌ری ئه‌و کوڕه که‌وتووه کاتێک که سه‌ربازه ئیسرائیلیه‌کان ته‌قه‌یان له گروپێکی فه‌له‌ستینیه‌کان کردووه که موشه‌کیان بۆ هه‌ڵداون.\nپه‌یامنێرێکی ئاژانسی هه‌واڵی ئه‌سۆشیه‌تت پرێس یش ده‌ڵێت حاڵه‌تی ئه‌و کوڕه لاوه له مه‌ترسیدایه. دانیشتوانی ناوچه‌که ده‌ڵێن سه‌ربازه ئیسرائیلیه‌کان له شارۆچکه‌که‌دا بوون و به شوێن ئه‌ندامه‌کانی جیهادی ئیسلامیدا گه‌ڕاون.\nهاوکات، چه‌کداره‌کانی حه‌ماس که هه‌ڕه‌شه‌ی تازه نه‌کردنه‌وه‌ی ڕێکه‌وتنی ئاگر به‌ستیان کردووه ده‌ڵێن ئه‌وان کارکردن به‌و ڕێکه‌وتنامه‌یه کاتێک درێژ ده‌که‌نه‌وه که سه‌ربازه ئیسرائیلیه‌کان کاره توندوتیژییه‌کانیان ڕابگرن و زیندانه فه‌له‌ستینیه‌کان ئازاد بکه‌ن.


14/9/2017 04:02 PM\nیەلماز گۆنای لە گوندی (قنجە)ی سەر بە قەزای (ئەدەنە)لە 1/4/1938 لە دایكبووە، باوكی جوتیارێكی هەژار بووە بەناوی (حەمید بۆتۆن) دایكیشی (گوللو)ی ناوە.\nیەلماز هەرگیز ئەو چاو كرانەوەیەی بیرنەچۆتەوە، كە جگە لە دەردەسەری و هەژاری و نەداری و دەسەڵاتی ئاغاوات و چەپاندن و بێبەشبوون..\nله‌ته‌مه‌نی 17 ساڵییه‌وه چۆته ئیسته‌نبوڵ‌و له‌وێ له‌گه‌ڵ خوێندندا كاریشی كردووه.به‌كالۆریوسی له‌زانستی سیاسی‌و ئابووری به‌ده‌ستهێناوه‌و دواتر بڕوانامه‌ی حقوقی وه‌رگرتووه.\nگۆنای له‌كۆتایی په‌نجاكانی سه‌ده‌ی رابردوه‌وه چۆته نێو دنیای ئه‌ده‌ب‌و سه‌ره‌تا به‌شیعرو چیرۆك ده‌ستی پێكردووه. دواتر خۆی بۆ سینه‌ما ته‌رخانكردووه‌و رۆلێكی دیاری له‌نوسین‌و به‌رهه‌مهێنانی ده‌یان فیلمی سینه‌ماییدا هابووه، فیلمه‌كانی گۆنای ده‌بڕی ئازارو مه‌ینه‌ته‌ییه‌كانی گه‌له‌كه‌ی بووه.به‌هۆی باشی فیلمه‌كانییه‌وه 17 خه‌ڵاتی وه‌رگرتووه، دیاترینیان خه‌ڵاتی فیستڤاڵی كان بوو بۆ فیلمی(رێگا) له‌ساڵی 1982.به‌هۆی هه‌ڵویسته سیاسییه‌كانی چه‌ندین جار زیندانی كراوه‌و به‌شێكی ته‌مه‌نی له‌زینداندا بردۆته سه‌ر‌و هه‌ر له‌زیندانیش هه‌ڵهاتووه‌و خۆی گه‌یاندۆته پاریس.له‌وێ هه‌لی بۆ هه‌ڵكه‌وت كه له‌رێی هونه‌ری سینه‌ماوه زیاتر كێشه‌ی ره‌وای گه‌لی كوردستان به‌دنیای ده‌ره‌وه بناسێنێ.به‌وه‌ش وه‌ك هونه‌رمه‌ندێك ناوبانگێكی زۆری ده‌ركرد.\nیەكەم چیرۆكی خۆی لە ساڵی 1961 بەناوی (گەردنە لێكئاڵاوەكان)ەوە نووسیوەو ئەو چیرۆكەش بووە هۆی ئەوەی كە بیخەنە یەكێك لە بەندیخانەكانەوە بە تۆمەتی (ڕۆشنبیری سوور)ەوەو یەكێكی تر لە شاكارە ئەدەبییە هەرە دیارەكانیشی چیرۆكی (سالبا 1961)یە كە لە بەندیخانەدا نووسییەوەو زیاد لە حەوت جاریش لەناوەوەی توركیا چاپكراوەتەوە و بۆ چەند زمانێكی غەیرە توركیش پەرچڤەكراوە، لە سوریاش دوو جار چاپكراوەتەوە، یەلماز دەستی دایە كاری سینەمایی بۆ ئەوەی تێچووی خوێندنی پەیدا بكات، بەڵام بۆ هەتایە تێدا مایەوەو دەستی دایە كار لەگەڵ دەرهێنەری بەناوبانگی (عاتف یەلماز) و ئیتر لەوێشەوە دەستی كرد بە نووسین و كاری دەرهێنان تا ئەوەی كە لە یەكەمین كاری هونەریدا لە 1958 دەركەوت لە فیلمی (ڕۆڵەكانی ئەم نیشتمانە)\nگۆنای هەمیشە لە ژێر فشار و چاودێری دەسەڵاتی توركیدا بووە، بەڵام لەگەڵ ئەوەشدا زیاد لە 100 فیلمی بازرگانی بەرهەمهێناوە كە خۆی تێدا پاڵەوانی یەكەم بووە، لە فیلمەكانی ئەو ماوەیەشدا: (ڕووباری سوور، بەرخە ڕەشەكە، بكوژە قوربانییە، شای شاكان). ساڵی 1961 وەرچەرخانێكی گەورە بوو لە ژیانی یەلماز گۆنایدا، كە قۆناغێكی تازەی بۆ دانانی بنەماو پرەنسیپی سینەمای توركی دامەزراند و هەر ئەوەش بووە ڕەهەندێكی جیهانی بۆی، هەر لەو قۆناغەشدا فیلمی (سەید خان، گورگە برسییەكان، پیاوێگە نابووت، ڕانەكە)و ئەمانەش بوونە هۆی كردنەوەی دەروازەیەك بۆ بەشداریكردنی گۆنای لە فێستیڤاڵە جیهانییەكاندا و كە تێیاندا 17 خەڵاتی جیاجیای وەرگرتووە. هەر لەو ماوەیەشدا بوو كە وتە بەناوبانگەكەی تۆماركرد (من سینەما دروست ناكەم، بەڵكو ئیكتیفا دەكەم بەوەی ژیانی واقیعی ئینسانەكان بخەمە ڕوو.. بێگومان ئەبێ ئەو چەپاندنەی كە چینەكەی من دووچاری بۆتەوە پەردەی لەسەر هەڵماڵرێ و بیشزانین بۆبەرژەوەندیی كێیە). سەرەڕای ناو ناوبانگ بەڵام گۆنای هەر بە دڵسۆزی مایەوە بۆ جەماوەر و هەمیشە لە هەوڵی ڕەواندنەوەی خەم و كەمكردنەوەی ئازارەكانیاندا بوو، بێگومان بۆ ئەمەش پێویستی بە فیكرێك هەبوو، ئەو فیكرەش كە ئەو كاری لەسەر كردووە، ماركسییەت بوو، تا ئەوەی ئەڵێ:"من پشت بە ماركسییەت دەبەستم وەك بنەماو پرۆگرامێكی ستاتیكی و فیكری، پابەندم پێیەوەو لەسەری دەڕۆم.." بۆیە لە ساڵی 1972 دەستیكرد بە كاری دەرهێنانی فیلم گەلێكی بەهێزتر، لە نمونەی:"ژانە بینراوەكان، سبەینێ دوا ڕۆژە، باوك.." بەمەش سەرلەنوێ گەڕاندیانەوە بۆ نێو بەندیخانە، بەڵام كۆڵی نەدا، بەڵكو (ڕان)ەكەی بەرهەمهانی و تێدا مەینەتییەكانی میللەتەكەی خستە ڕوو، هەروەك لە فیلمی (ڕێگا)دا یەلماز دەیەوێ بڵێ:"بەندیخانەی تایبەتی ئەو بەندیخانەیە نییە كە دەوری دراوە بە پاسەوان و چەك و تێلە دڕكبەندەكان، بەڵكو بەندیخانە ئەو نیشتمانەیە كە بە خاڵی سەر سنوورەكان و دەریاكان تەوندراوە.. وەك توركیا" ئەوە بوو لەسەر ئەو فیلمەی خەڵاتی فیستفاڵی (كان)ی نێودەوڵەتی لە ساڵی 1982 پێدرا. لە دوا سەردەمی بەندیخانەكەیدا یەلماز گۆنای ڕۆمانی (چیرۆك گەلێك بۆ كچەكەم، گەرمكەرەوەیەك و شووشە بۆ پەنجەرەكەمان و دوو نانمان دەوێ) هەروەك كۆمەڵێك لێكۆڵینەوەیشی نووسی گرنگترینیان (توێژە سیاسییەكان) كە بە هۆیەوە بۆ ماوەی حەوت ساڵ و نیو بڕیاری لەسەر درایەوە.. دوایین كتێبی كە لە بەندیخانەدا نووسییەوە بریتی بوو لە (دەربارەی فاشییەت). كۆی ئەو حوكمانەی بەسەریدا دران تا ساڵی 1983 گەیشتە 101 ساڵ...\nلە دوا ڕۆژەكانی ژیانیدا، گۆنای وەسییەتنامەیەكی نووسی و جەستەی خۆی سپاردە (كۆمەڵەی كوردی)ی لە پاریس بۆ ئەوەی ئەوان تەسەروفی پێوە بكەن. لە پرسیارێكدا سەبارەت كوردستانی گەورە وتی:"ئەوە ڕوودەدا ئەگەر كوردەكان لەسەر نیەت پاكی پێكەوە كاربكەن". گۆنای لە ڕۆژی یەكشەممە 9/9/1984 كۆچی دواییكرد، لە یەكێ لە نەخۆشخانەكانی جیهاندا، لە مەراسیمی بەخاك سپاردنەكەیشیدا زۆرێك لە ڕۆشنبیران و ئەدیبانی شارەكانی فەرەنسا و وڵاتە ئەوروپییەكانی تر ئامادە بوون، كە لە 13/9ی هەمان ساڵ بەڕێوەچوو و لە گۆڕستانی (بیر لاشنز) بە خاك سپێردرا.\nكۆی فیلمەكانی یەلماز گۆنای دەگاتە 119 فیلم.. بە دەرهێنان و سیناریۆ و نواندنیشەوە.. بەڵام خەڵات و دیارییەكان كە وەریگرتووە، ئەمانەن:- (خەڵاتی ئۆرهان كەمال لەسەر ڕۆمانی گەردنە لێكئاڵاوەكان 1972/ خەڵاتی لۆكار نۆی جیهانی لەسەر فیلمی ڕانەكە/ خەلاتگەلێك لە ڤێستیفاڵەكانی بەرلین، بەریتانیا، بەلجیكا، سویسرا، ئیسپانیای نێودەوڵەتی/ خەڵاتی ویساقی سینەمایی بەلجیكی/ خەڵاتی یەكەمی ڤێستیفاڵی كان-ی نێودەوڵەتی لە ساڵی 1982 لەسەر فیلمی ڕێگا/ پاڵێوراوی خەڵاتی نۆبڵی ئەدەبی بووە لە ساڵانی حەفتاكاندا).\nسوود لە ماڵپەڕی (وێكبیدیا) وەرگیراوە


كشانەوەی ئەمەریكا بۆ كوردو سونە مایەی نیگەرانیەو بۆ شیعەش مایەی دڵخۆشیە\nkurdiu 7 19/11/2020 - 10:12 هەواڵ/عێراقی\nئەگەری كشانەوەی بەشێك لە هێزەكانی ئەمەریكا لەعێراق، هەندێك لە پێكهاتەكانی توشی ترس و دڵەڕاوكێكردووە، بەوەی كشانەوەی ئەو هێزانە، دۆخی عێراق بەرەو پشێوی و گرفتی گەورەی سیاسی و ئابوری و ئەمنی ببات، بەڵام بەشێك لە هێزە شیعیەكان دڵخۆشن بەو هەنگاوەی واشنتن.\nكشانەوەی نزیكەی دوو هەزار سەربازی ئەمەریكی لە عێراق، یەكێكە لەو ئەگەرانەی كە چاوەڕوان دەكرێت ئیدارەی دانۆڵد ترەمپ ی سەرۆكی ئەمەریكا بڕیاری لەبارەوە بدات، بەڵام لە ئێستاوە ئەو هەنگاوەی ئەمەریكا، لەنێوخۆی عێراق و هەرێمی كوردستانیش كاردانەوەی بەدوای خۆیدا هێناوە.\nشێركۆ میروەیس سەرۆكی لیژنەی پەیوەندیەكانی دەرەوەی پەرلەمانی عێراق، لە بارەی ئەگەری كشانەوەی هێزەكانی ئەمەریكاوە لە عێراق، بەدەنگی ئەمەریكای ڕاگەیاند:" ئامادەگی ئەمەریكا چی لە عێراق و چی لە ناوچەكەش، گرنگی خۆی هەیە، بوونی ئەو هێزانە بەربەست بووە لەبەردەم زاڵبوونی گروپە تیرۆرستی و گروپە چەكدارە جۆراو جۆرەكان، كە نەیانتوانیووە ئامانجی خۆیان بپێكن."\nبەبڕوای شێركۆ میروەیس، عێراق هەڕەشەی گروپە تیرۆرستیەكانی لەسەر ماوە، دۆخی ئابووری عێراق خراپە و پەیوەندی نێوان لایەنە سیاسیە دەسەڵاتدارەكان پڕە لە هەڵبەز و دابەز، شەقامی عێراقی توڕەیە، بۆیە لەم قۆناغەدا عێراق، پێویستی بە ئامادەگی ئەو هێزانەیە.\nمیروەیسی، وتیشی:"هەرچۆن لە ئایندەی عێراق دەڕوانیت، دۆخەكە بە خەیر نابینیت، بۆیە پاشەكشەی هێزەكانی ئەمەریكا، ئایندەی عێراق ناڕوونتر دەكات."\nهێزەكانی ئەمەریكا و هاوپەیمانان لەشەڕی داعشدا، هاوكارێكی زۆری سوپای عێراق و هێزی پێشمەرگەبوون، بۆ كۆنترۆڵكردنەوەی ئەو ناوچانەی كەوتبوونە دەست داعش، كە تا ئێستاش هاوكاری ئەو هێزانە بۆ عێراقیەكان بەردەوامی هەیە، بۆیە كشانەوەی ئەمەریكا، نیگەرانی لای كورد و بەشێكی زۆر لە هێزە سونیەكان دروستكردووە، بەتایبەت سونەكان خوازیاربوون، بە ئامادەگی ئەمەریكاییەكان، هەرێمێكیان لەچوارچێوەی عێراق دا بۆ بونیات بنرێت.


سێ مانگی تەواو\nکۆمسیۆنى باڵاى هەڵبژاردنەکان ئەمڕۆ شەممە ڕایگەیاند، بانگەشە بۆ کاندیدان و هاوپەیمانیە سیاسیەکان بۆ هەڵبژاردنى داهاتوو دەستیپێکردووە و تا سێ مانگ بەردەوام دەبێت.\nباسم ڕائد عەزیز، بەڕێوبەرى ڕاگەیاندنى کۆمسیۆنى هەڵبژاردنەکان لە پارێزگاى زىقار (10ى تەموزى 2021) بە ڕۆژنامەى "سەباحی" فەرمى ڕاگەیاند، "بانگەشەى هەڵبژاردنەکان بۆ ماوەى سێ مانگ بەردەوام دەبێت تا 24 کاتژمێر پێش ڕۆژى دەنگدان، ئەمەش گەورەترین ماوەیە بۆ پاڵێوراوان بانگەشە بۆ بەرنامەى هەڵبژاردنى خۆیان بکەن".\nلە لای خۆیەوە سەلیم شوشکەى، پەرلەمانتارى عێراق و ئەندامى لیژنەى یاسایی پەرلەمان وتى، "یاساى هەڵبژاردنەکان ئاماژەى بە بڕگەیەک کردووە کە ژماردن و جیاکردنەوەى دەنگەکان بە ئامێرى ئەلیکترۆنى دەبێت لەکاتێکدا هەندێک لایەنى سیاسى داوایان کردووە بۆ گەرەنتى خاوێنى هەڵبژاردنەکان پێویستە ژماردن و جیاکردنەوەى دەنگەکان بە دەستى و ئامێرى ئەلیکترۆنیش ئەنجام بدرێت".\nئەوەشى وت، هەڵبژاردنى داهاتوو دڵخوازى هەموو لایەنە سیاسیەکان نییە، تائێستا ئامادەکارى تەواو نەکراوە بۆ چاودێرە نێودەوڵەتیەکان کە ئامادەییان هەبێت لە عێراق بۆ چاودێریکردنی هەڵبژاردنەکان، هەروەها لایەنى ئەمنیش سەقامگیر نییە.\nشوشکەى ئاماژەى بۆئەوەش کرد، شەش ملیۆن کارتى بایۆمەترى هەیە دەنگدەران وەریان نەگرتوەتەوە تا بەشدارى هەڵبژاردنەکان بکەن.


گوهۆرینا دیموگرافی و کارتێکرنا وێ لسەر پاشەرۆژا ئێزدیان ل وەلات شێخ – ئیزیدی ٢٤\nشه‌ممه, ئه‌یلول 21 2019\nب بەشداریا ئێزدیا، شەشەمین فێستیڤالا نیڤدەولەتی یا کەلتورێن جیاواز ل رانیا برێڤەدچە\nدانا ئاوارێت ڤەگەریاین بۆ دوو ملیۆن و 500 هەزاری زێدەبوو\nئێزدی بریارا دیارکرنا رۆژا کۆمەلکوژیا ئێزدیا ب گرنگ دبینن\nکەچ و ژنێت رزگاربوویێت ئێزدی ل کەمپا دا ب کارێ خوەی رۆژانە مالێت خوە خوەدان دکن\nناڤەکی گران بەلێ شارەکی وێران\nسترانا “ئاخا من شنگالە” ل نێزیک وێ ب کلیپ ئێتە بەلاڤکرن\nنڤیسەرەکێ ئێزدی وێ چەند بەرهەمان لدۆر کۆمکوژیا ئێزدیا ل پاشەرۆژێ دا بەلاڤ کە\nهۆنەرمەند “شاکـر حەلۆ” وێ کلیپەکی ل سەر گوندێ کوچۆ بـەلاڤ کــە\nخۆلەک لدۆر پێکڤەژیانێ ل قەزا زاخۆ برێڤەچوو\nب داخوازەکا فەرمی، “ئێزیدی 24” ل ڤێککەفتنا رۆژنامەڤانێن پەنابەر دا ل ئەلمانیا بەشداربوو\nسەرەکی/راپورت/گوهۆرینا دیموگرافی و کارتێکرنا وێ لسەر پاشەرۆژا ئێزدیان ل وەلات شێخ\nگوهۆرینا دیموگرافی و کارتێکرنا وێ لسەر پاشەرۆژا ئێزدیان ل وەلات شێخ\n0 152 2 خولەک پێش ئێستا\nئێزیدی 24 _ لەیت حسێن\nب ئەگەرا هاتنا داعش بۆ شنگال و دەڤەرێن دی یێن ئێزدیان ل عیراقێ هژمارەکا زۆرا خەلکێ ئێزدی تایبەت ژ دەڤەرێن وەلات شێخ کۆچبەری وەلاتێن ئۆروپا بوون و ئەڤێ یەکێ ژی وەلێکر کو گوهۆرینەکا دیار بکەڤتە د دیموگرافیا دەڤەرێ دا، رۆژنامەڤان و کەسانێن ئێزدی ژی ل دەڤەرێن وەلات شێخ دبینن کو ڤێ یەکێ کارتێکرنەکا نێگەتیڤ لسەر پاشەرۆژا ئێزدیان ل دەڤەرێ دێ هەبیت.\n“خەلات باعەدری” مامۆستایەکێ ئێزدی یە ژ خەلکێ ناحیە باعەدرێ ژ “ئێزیدی 24” را گۆت: هاتنا داعش بۆ دەڤەرێ وەکر کو وەلاتیێن عیراقێ ب شێوەیەک گشتی و تایبەت ئێزدی کۆچبەری ژ دەرڤەی وەلات ببەن و وەلاتێ خوە ب جھ ب هێلن ئەو ژی ژبۆ لێگەریان بۆ ژیانەکا ئارام و باشتر.\nباعەدری خوەیاکر ژی، گەر بەراوردیێ ژ سالێن نەهسەدێ و هەتا سالا 2014ێ دگەل وێ سالێ و هەتا نهوە بکەن دێ بینن کو دڤان پێنج سالان دا رێژەیا وی خەلکێ وەلاتێ خوە ب جھ دهێلیت گەلەک زێدەتربوویە ژ 15 سالێن بەری وی دەمی ئەو چەندە ژی بۆ چەند ئەگەرێن سەرەکی ڤەدگەریت:\n1- بارێ ئابووری یێ خراب کو ب ئەگەرا هاتنا داعش بۆ شنگال خەلک تێرە دەرباس دبیت\n2- نەمانا باوەریا وەلاتیان ب حکومەتێ ژبەر نە ب جھئینانا سۆزێن خوە یێن بەرێ\n3- نە ئێمناهیا دەڤەرێ و ناکۆکیێن دناڤبەینا پێکهات و مەزهەبێن جودا لسەر پۆستێن حکومی\nزێدەتر گۆت، ” هەکە خەلکێ نە ئێزدی دەما داعش هاتی ئەردێ خوە ژ دەستدایە ئێزدیان ئەرد و ملک و مال و هەر تشتێ خوە هەی ژ دەستدایە لەورا ل سەر هەموو ئالیێن پەیوەندیدار پێدڤی یە کو هاریکاریا ڤی خەلکی بکەن و پتر پشتگۆهاڤێتنێ ل هەمبەر ڤی خەلکی نەکەن”.\nباعەدری د ئاخفتنا خوە دا ئەو ژی خوەیاکر، خەلکێ مە دەما دچتە دەرڤەی وەلات لسەرا چەند پارەیەکی زێدە مالێن خوە دفرۆشیتە خەلکەکێ بیانی کو نە ئێزدی بن لەورا ژی براستی هەر ماوەیەکی هژمارا ئێزدیان ل دەڤەرێن وان ل وەلات شێخ کێمتر دبیت ژبەر ڤێ یەکێ ژی داخوازێ ژ حکومەتا نوو یا هەرێما کوردستانێ و میرێ خوە یێ داهاتی دکەن کو یاسایەکێ بکەنە بەر ژبۆ نەفرۆتنا مالێن ئێزدیان بۆ خەلکەکی دی چونکی ئەڤێ چەندێ کارتێکرنەکا مەزن لسەر پاشەرۆژا ئێزدیان ل ڤان دەڤەران هەیە و ژ بۆ پاراستنا ڤی پێکهاتی ل دڤەرێ ئەم هیڤیدارن کو ئالیێن پەیوەندیدار رۆلێ خوە بۆ ڤێ چەندێ گێرن.\nژئالیەکی دی ڤە “بەختیار قادر” کو رۆژنامەڤانەکی ئێزدی یە ژ کۆمەلگەها شاریا ژ “ئێزیدی 24” را گۆت: پشتى ئێزدى راستى كۆمكوژيێ بووين لسه‌ر ده‌ستێ رێكخراوا تيرۆرستيا داعشێ ل شنگال،پێلا كۆچبه‌ريا ئێزديان ل هه‌موو ده‌ڤه‌رێن ئێزدينشين بۆ ئه‌ورۆپا و وه‌لاتێ ئوستراليا و كه‌نه‌دا ب تايبه‌ت ده‌ستپێكر و هه‌تا نهوە به‌رده‌وامه مخابن ئيرۆ ئێزدى يێ وه‌لات و ئاخا خۆ ژ ده‌ست دده‌ن و ڤێ چه‌ندێ ل ئاينده دێ كاريگه‌ريێن خۆ يێن نيگه‌تيف هه‌بن.\nلپەی نێرینا ڤی رۆژنامەڤانی، كۆچبه‌رى بۆ ئێزدیان نه چاره‌سه‌ريه و دڤێت ئێزدى ده‌ست ژ ئاخا خوە به‌رنه‌ده‌ن، دبێژە ل كۆمه‌لگه‌ها شاريا ژى وه‌كو هه‌ر ده‌ڤه‌ره‌كا ديتر ژماره‌كا زۆرا خه‌لكێ چووینه ده‌رڤه‌ى وه‌لاتى لەورا ژی براستی ئەڤێ چەندێ دێ مەترسیا خوە لسەر ئێزدیان هەبیت.\nدیارکر ژی، ئێزدی تووشی کۆمکوژیەکا مەزن بووینە و یەک ژ پێکهاتێن سەرەکی یێن ڤی وەلاتینە لەورا ژی ژ حکومەتا هەرێمێ دخوازن کو پتر خزمەت و هاریکاریا ئێزدیان و دەڤەرێن وان بکەت ژبۆ وێ یەکێ کو پێلا کۆچبەریێ زێدەتر نەبیت.\n5 ڕۆژ پێشتر


حکومەتی بریتانیا داوا له هاووڵاتیان ده‌كات له وه‌رگرتنی ڤاكسین ساردنه‌بنه‌وه\n9/4/2021 - 09:21\nحکومەتی بریتانیا به ڕاوێژكردن له‌گه‌ڵ دەزگای چاودێری دەرمان و تەندروستیی ئه‌و وڵاته بڕیاریاندا به ڕاگرتنی پێدانی ڤاكسینی ئه‌سترازێنیكا بۆ كه‌سانی خوار ته‌مه‌نی سیی ساڵ ئه‌مه‌ش دوای تۆماركردنی چه‌ند حاڵه‌تێكی خوێن مه‌یین له‌و كه‌سانه‌كه‌ی كه ئه‌م جۆره ڤاكسینه‌یان پێدرابوو.\nهاوكات ده‌زگای چاودێری ده‌رمان و ته‌ندروستی بریتانیا داوا له كه‌سانی سه‌رووی سیی ساڵی ده‌كات كه ساردنه‌بنه‌وه له به‌كارهێنانی ڤاكسینی ئه‌سترازێنیكا، چونكه كاریگه‌ری باشی هه‌بووه بۆ دژه كۆرۆنا و رۆڵێكی كاریگه‌ری هه‌یه له كۆنتڕۆڵكردنی ڤایرۆسه‌كه.\nدامەزراوەی دەرمان و چاودێری تەندروستی بریتانیا بە هەماهەنگی لەگەڵ لیژنەی کوتان و بەرگریکردن بڕیاریاندا کە ڤاکسینی ئۆکسفۆرد ئەسترازێنێکا لە بریتانیا تەنها بۆ تەمەنی سەرووی سیی ساڵ بەکاربێت، بە واتایەکی دیكه، ئەو کەسانەی کە تەمەنیان لە سیی ساڵ بە خوارەوەن ڤاکسینی تریان بۆ دابین دەکرێت لە جیاتی ڤاکسینی ئەسترازێنێکا وەکو ڤاکسینی فایزەر بایۆنتیك یان ڤاکسینی مۆدێرنای ئەمریکی.\nهه‌روه‌ها روونیشیكردۆته‌وه له كۆی زیاتر له بیست ملیۆن كه‌س كه ڤاكسینی ئه‌سترازێنیكایان وه‌رگرتووه حه‌فتا و نۆ كه‌س دووچاری حاڵه‌تی خوێن مه‌یین بوون واته به ڕێژه‌ی چوار كه‌س بۆ هه‌ر ملیۆن كه‌سێك هه‌روه‌ها بیست كه‌سیش دوای وه‌رگرتنی ڤاكسینه‌كه گیانیان له‌ده‌ستداوه به واتای یه‌ك كه‌س بۆ هه‌ر ملیۆنێك كه‌س ئه‌مه‌ش ڕێژه‌یه‌كی ئێجگار نزمه و جێگه‌ی دڵه‌ڕاوكێ نییه.\nهاوکات رێنمایی هاوڵاتیان دەکات بەوەی، هه‌واڵی نادروست ساردیان نەکاتەوە لە وەرگرتنی ئەو ڤاکسینە چونکە تا ئێستا ئەو ڤاکسینە و ڤاکسینەکانی تریش کاریگەرییەکی باشیان هەبوە لە کۆنتڕۆڵکردنی ڤایرۆسی کۆرۆنا له‌سه‌ر ئاستی جیهاندا.


عەبادی داوا لەفواد مەعسوم دەكات بانگهێشتی پەرلەمانی نوێ بكات بۆ گرێدانی یەكەم كۆبونەوەی خۆی - ئاوێنه\nداواش لە لایەنە سیاسییەكان دەكات پەلەبكەن بۆ گەیشتن بە رێككەوتن لەسەر بەرنامەی حكومەتی داهاتو\nعەبادی داوا لەفواد مەعسوم دەكات بانگهێشتی پەرلەمانی نوێ بكات بۆ گرێدانی یەكەم كۆبونەوەی خۆی\nحەیدەر عەبادی، سەرۆك وەزیرانی عێراق رایگەیاند پاش پەسەندكردنی ئەنجامەكانی هەڵبژاردن لەلایەن دادگای فیدراڵییەوە عێراق چۆتە قۆناغی ئەو وادە دەستوریانەوە كە پێویستە بگیرێنە بەر بۆ پێكهێنانی حكومەتی نوێی عێراق.\nئاوێنە: حەیدەر عەبادی، ئێوارەی ئەمڕۆ(یەكشەممە) لەبەیاننامەیەكدا داوای لە لایەنە سیاسییەكان كرد پەلەبكەن بۆ گەیشتن بە رێككەوتن لەسەر بەرنامەی حكومەتی داهاتو كە پێویستە تێیدا داخوازییەكانی سەرجەم هاوڵاتیانی عێراق لەبەرچاو بگیرێت.\nهەروەك عەبادی داواشی لە سەرۆك كۆمار، فواد مەعسوم كردوە بانگهێشتی پەرلەمانی نوێ بكات بۆ گرێدانی كۆبونەوەی خۆی لەنزیكترین كاتدا لەچوارچێوەی ئەو وادەیەی كە لەدەستوردا دیاریكراوە بۆ ئەوەی دەستبكرێت بە رێكارەكانی هەڵبژاردنی سەرۆكایەتی پەرلەمان و سەرۆك كۆمار و راسپاردنی نوێنەری گەورەترین فراكسیۆنی پەرلەمانیی بۆ پێكهێنانی حكومەتی داهاتو تا بخرێتە بەردەم پەرلەمان بۆ متمانە پێدانی.\nئەوەش لەكاتێكدایە كە ئەمڕۆ(یەكشەممە) دادگای باڵای فیدراڵی عێراق رایگەیاند ئەنجامەكانی كۆتایی هەڵبژاردنە پەرلەمانییەكەی مانگی ئایاری رابردوی پەسەندكردوە.


دواى ریفراندۆمى سه‌ربه‌خۆیى پڕۆژه‌ى نه‌وت و گازى سروشتى نێوان رووسیا و كوردستان به‌رده‌وام ده‌بێت\n26/9/2017 - 18:59\nهەرێمی کوردستان توانای هەناردەکردنی ساڵانەى 30 ملیار مەتری سێجای گازی سرووشتی هەیە\nوەزیری وزەی رووسیا ئەلیکساندەر نۆڤاک رایگەیاند: دوای ریفراندۆمى سەربەخۆیی کوردستان "پێویستە پرۆژەی نەوت و گازى سروشتى لەگەڵ کوردستان بەردەوام بێت.\nرووسیا بە گرێبەستێکی یەک ملیار دۆلار، بۆری گازی سرووشتی هەرێمی کوردستان لەڕێگەی کۆمپانیای رۆزنەفتەوە بۆ بازاڕەکانی جیهان راده‌کێشێت، کە کار لەسەر پێنج کێڵگەی بەرهەمهێنانی گازی سرووشتی دەکات و وابڕیاره ساڵانه 30 ملیار مه‌ترى سێجا گازى سروشتى له كوردستان به‌رهه‌م بهێنێت، كه ده‌كاته رێژه‌ى 6%ى پێداویستى گازى سروشتى ئه‌وروپا.\nکۆمپانیای رۆزنەفت بریاریانداوه رێککەوتنی نێوان كۆمپانیاكەی و هەرێمی كوردستان لە بواری وەبەرهێناندا کە پێشتر واژووکرابوو، پەڕەپێبدەن بە چەشنێک کە دامەزراندنی بۆڕییەکی گازی سرووشتی لەخۆ بگرێت کە پێداویستییەکانی وێستگەکان و کارگەکان بە گازی سرووشتی دابین بکات و ئەوەندە گازی سرووشتی زۆر بخاتە بەردەست کە هەناردەی بازارە نێوەدەوڵەتییەکانی وەک تورکیا و یەکێتی ئەوروپا بکڕیت.\nوڵاتى رووسیا 40%ـی گازی سرووشتی ئەوروپا دابین دەکات، هەرێمی کوردستان توانای هەناردەکردنی ساڵانەى 30 ملیار مەتری سێجای گازی سرووشتی هەیە،ئه‌م رێژه‌یه یه‌كسانه به رێژه‌ى 6%ى پێداویستى گازى سروشتى ئه‌وروپا.